
Skiriu savo priešams, 
tiems, kurie man darė bloga. 
Draugiškai. 


ĮŽANGA 


Draugystė — sunki ir nepopuliari tema mūsų laikais. 
Draugystės sąvoka dažnai iškraipoma, nuskurdinama, laido- 
ma tuščiai, ja piktnaudžiaujama, ji neteisingai vartojama. 

"Tačiau aš manau, jog suvokus tikrąją, giliąją draugys- 
tės prigimtį, ji tampa svarbiu, vienu svarbiausių gyvenime 
dalykų. 

Niekada nevadinau draugu Žmogaus, kurio nepažįstu 
ir nuoširdžiai nemyliu. 

Ir nevadinsiu. 

Nepainioju draugų su pažįstamais iš matymo, su tais, 
kurie man simpatingi ir patrauklūs, su bendradarbiais, su 
tais, kuriuos gerbiu. Net ir su savo broliu. 

Ir niekada nepainiosiu. 

Rašau šią knygą, nes brandi ir atsakinga draugystė 
man - tai prasmės ir džiaugsmo šaltinis. 

Draugystė — tai ne tuštumos užpildymas, bėgimas nuo 
vienatvės, įprotis, pripratimas, kasdienybė, patogumas ar 


naudos siekimas. 


Tai sugebėjimas. 

Tai erdvė, kurioje galime prisiliesti prie giliausių, pa- 
slaptingų gyvenimo šaknų. 

Tai erdvė, kurioje vyksta stebuklai. 

Tai amžinojo gyvenimo erdvė. 

Tai nesibaigianti vidinio gyvenimo kelionė, viliojanti, 
nors dažnai skausminga. 

Kad atrastume tokią draugystę, reikia išvalyti savo šir- 
dį nuo iškreiptų asmenybės mechanizmų, kliudančių tapti 
atsakingiems ir priimti tiesą apie save, apie kitus žmones, 
pasaulį, Dievą. 

Būti tikrais draugais — tai kaskart prisikelti naujam gy- 
venimui. 


Pirma dalis 
NEDRAUGYSTĖ 


SIELŲ ŽUDIKAMS 


Rašau apie draugystę ir dėl to, kad jau daug laiko sten- 
giuosi suprasti, kodėl žmonės nėra draugai? Kodėl vienas 
kitam daro bloga? 

Yra tokių, kurie niekada neatėmė kitam gyvybės, ta- 
čiau jie piktesni net už kai kuriuos žudikus, nes išpurvina, 
sunaikina savo artimųjų sielas. 

Norėčiau, kad jie perskaitytų šią knygą. 

Gyventi su sužlugdyta, nužudyta dvasia — tai didžiau- 
sias skausmas, kurį gali patirti žmogiška būtybė. 

Gyvenimo sunkumus įmanoma nugalėti, prie sekinan- 
čio darbo ar skurdžios buities galima priprasti, tačiau dėl 
kitų blogio ir nedraugystės miršta siela. 

Blogio šaknys glūdi žmogaus viduje ir žmonių tarpu- 
savio santykiuose, ne daiktuose. 

Nedraugystė, įsismelkusi į tarpusavio santykius, arti- 
mus ryšius, siekia įskaudinti, užgauti, pažeminti, įbauginti, 
parklupdyti, išjuokti. 


Nedraugystė nepriima žmogiškosios būtybės įvairiapu- 
siškumo, pilnatvės, visumos. Nors puikiai žino, bet apsi- 
meta, kad nemato ir sutelkia dėmesį vien į kito silpnąsias 
vietas, kad jomis pasinaudodama skaudintų ir kankintų. 

Nedraugystė žvelgia ne į visą žmogų, o tik į jo silpnybes, 
trūkumus ir su jais sutapatina visą asmenį; taigi jį sumažina, 
apriboja, supaprastina, nuskurdina. Nedraugystė tuo ir min- 
ta. Todėl žaibiškai pastebi kiekvieną mūsų jautrią vietą. 

Iš esmės, nedraugo niekas daugiau nedomina, tik nei- 
giamos mūsų savybės, nes jis pats yra kupinas ydų. 

Žmonėms bendraujant, kai nėra draugystės, visada puo- 
lamos mūsų pažeidžiamiausios vietos, kurių gėdijamės. 

Nedraugas mumyse ieško žaizdų, kad dar labiau jas pa- 
gilintų. 

Jo tikslas vienintelis - mus sužlugdyti. 

Ir dažniausiai jam tai pavyksta. 

Nes nesame susidraugavę su savimi pačiais. 

Nesusidraugavę su savimi, rizikuojame patikėti tuo, ką 
nedraugas apie mus sako ir kaip mus mato. 

Nesusidraugavę su savimi, tampame savo nedraugo 53- 
jungininkais, taigi padedame tam, kuris nori mus užpulti, 
išjuokti, smurtauti prieš mus. 

Nesusidraugavę su savimi, mes ir patys atmetame savo 
asmens visybę 1r įsisąmoniname tik negatyvias savo puses. 

Be to, nesusidraugavę su savimi, liekame vieniši ir atsi- 
skyrę. Kitų žmonių mums reikia vien tam, kad iš jų sulauk- 
tume pripažinimo, nes nuolat atakuojamiems nedraugo 


šmeižto, pripažinimas mums tampa gyvybiškai svarbus ir 

reikalingas. Mus nuolat kamuoja įsitikinimas, kad kiti mū- 
sų nesupranta. 

Taip gyvendami, ilgainiui ir patys tampame kitų ne- 
draugais. 

Nedraugystė švenčia pergalę. 

Nusprendę susidraugauti su savimi, turime įžengti į psi- 
chologinę ir dvasinę gyvenimo sritį. 

Mūsų laukia vidinis darbas. 

Nes būtina susidurti akis į akį su negatyviomis, paslėp- 
tomis savo pusėmis. Daugiau jų nesigėdyti. Susitaikyti su 
jomis. 

Žmogus apie save sprendžia, žvelgdamas iš savo gel- 
mės. O asmens gelmė maitinasi, semiasi gyvybės iš slap- 
čiausių asmenybės pusių, į kurias nelengva įsiskverbti. 

Antra vertus, tik šių savo pusių dėka žmogus gali tapti 
stiprus, gyvybingas, drąsus. Jos egzistuoja kiekviename žmo- 
guje, todėl verta jų ieškoti, suteikti joms naują reikšmę, 
pakeisti jas. 

Mano supratimu, čia slypi žmogiškosios egzistencijos 
prasmė. 

Pažinę savo asmens gelmę, galime išsivaduoti iš neurozių. 

Susidraugauti su savimi — tai švelniai ir jautriai prisi- 
liesti prie savo silpnųjų vietų, kurias nedraugai puola ir 
jomis manipuliuodami bando dar labiau mus susilpninti. 

Jei atsisakome pažinti ir priimti savo asmenybės gelmę 
ir jos paslaptį, imame jaustis taip, kaip mus verčia jaustis 
kiti. Gėdijamės savęs. 

"Tačiau susitapatinti su silpniausiąja savo puse, atmesti 


savo asmenybės įvairiapusiškumą, visybę, pilnatvę - klaida. 

Juk mumyse slypi ne vien blogis. 

Tikrai nesame beviltiški nenaudėliai, kokiais norėtų mus 
paversti nedraugai ir tuo įtikinti visą pasaulį. Ir vis dėlto 
turime susitaikyti su faktu, kad mumyse taip pat egzistuoja 
ir negatyvūs dalykai. Tokia jau žmogaus prigimtis. 

Netikėkime tais, kurie giriasi, kad yra tobuli, be jokios 
dėmelės, be silpnybių. Tokie ir yra didžiausi žmonijos priešai. 

Tačiau reikia pripažinti, kad tai, ką nedraugai mumyse 
atranda, dažniausiai yra tiesa. Akylai stebėdami, jie suge- 
ba įžvelgti mūsų asmenybės silpniausias, pažeidžiamiausias 
sritis. O jei asmuo nepažįsta savo silpnųjų pusių, jei slepia 
savo silpnybes ne tik nuo kitų, bet ir nuo savęs, jis užkerta 
sau kelią iš jų išsivaduoti ir bręsti. 

Nedraugas siekia įvilioti mus į spąstus - sutapatinti sa- 
ve vien su šiomis, blogosiomis savo ypatybėmis! Baisu, jei 
mūsų asmenybė iš tikrųjų būtų tokia ribota. 

Būti draugais — tai leistis į vidinę kelionę ieškoti savo 
asmenybės visumos, tai ieškoti savęs, o kartu susitaikyti ir 
su savo silpnosiomis pusėmis, kurias mums nurodė kiti. 

Susidraugavę su savimi, privalome ginti savo asmens 
visybę, o silpnąsias puses laikyti vien savo sudėtine dalimi, 
kuria jokiu būdu neapsiriboja mūsų asmenybė. 

"Tačiau ne taip paprasta priimti savo trūkumus ir juos 
traktuoti kaip psichologinio bei dvasinio brendimo variklį. 

Todėl manau, jog draugystė - tai kažkas radikalaus ir 
revoliucingo. Nes ji teigia kiekvieno asmens unikalumą ir 
tai, kad jis nepakartojamas. 


Susidraugavę su savimi, tampame ir kitų draugais. 

Draugystės samprata, kurią pateiksiu šioje knygoje, ne- 


atitinka IPT? k a 
kurią kalbėsiu, nesiremia išoriniais, paviršutiniškais daly- 


stų mąstymo stereotipų. „Mano“ draugystė, apie 


kais, ji nėra vienoda visiems, ji nėra padaryta pagal recep- 
ais, 


tus, taisykles, 
Jos nesudaro ir išankstinės nuostatos. 


kolektyvo ar visuomenės supratimą. 


IŠANKSTINĖS NUOSTATOS 
IR SAVIVALĖ 


Atpirkimo 0žiai 


Nedraugystė vadovaujasi išankstinėmis nuostatomis, ku- 
riomis naudodamasi kuria atpirkimo ožius. 

Mat tie, kurie nori būti tikri draugai, kurie supranta 
savo asmens sudėtingumą ir įsisąmonina savo negatyvią- 
sias puses, kelia kitiems pavydą. 

Viešoji nuomonė juos vadina keistuoliais, kuriais sekti 
nevalia — verčiau jų vengti, nesiartinti prie jų. Jų drąsa 
atskleisti tikrąjį savo veidą dažnai pašiepiama. Ten, kur as- 
meninei saviraiškai, originalumui, natūralumui nėra vie- 
tos, tokie žmonės vienbalsiai pasmerkiami. 

Iš tiesų juk daug lengviau ir patogiau lipdyti etiketes, 
keikti, smerkti nei pagarbiai prisiartinti prie kiekvieno žmo- 
gaus, stengtis jį suprasti, priimti jo problemiškumą. Dar 
daugiau: dažniausiai tie, kurie rodo tikrą draugystę, būna 


Pasmerkiami, išjuokiami, apkaltinami ir sunaikinami, o 

nedraugai priimami, nes jie niekam neatskleidžia savo tik- 
rosios prigimties, lieka užsisklendę, nepajėgūs mylėti nei 
savęs, nei kitų - taigi lengvai ir noriai paklūsta visuomenė- 
je paplitusiems stereotipams. 

Gyvenant pagal tokias taisykles ir tokius elgesio mode- 
lius, rezgant veidmainiškos draugystės ryšius, kupinus ne- 
nuoširdumo, tuštumo, neturinčius nei vardo, nei sielos, 
tampa lengva daryti blogį ir išvengti bausmės, paslėpti po 
tariamo gerumo skraiste pačius niekingiausius poelgius. 
Ypač lengva pabėgti nuo asmeninės atsakomybės, nukreipti 
nuo savęs bet kokius įtarimus ir padaryti atpirkimo ožį iš 
žmogaus, kuris yra tikras draugas - kitų ir savo paties. 

Taip, tikri draugai, neslėpdami nuo aplinkinių tikrojo 
savo veido, daugelį piktina. Nes tokie žmonės tarsi verčia 
jiems prilygti, siekti gyvenimo pilnatvės. O tai baugina tuos, 
kurie nemoka draugauti, kurie nesugeba priimti savo nei- 
giamų bruožų ir todėl lipdo neigiamas etiketes kitiems. 

Tikri draugai supranta. 


Netikri draugai smerkia. 


Pažemintieji 


Subtili nedraugystės klasta, tamsi jos niekšybė slepia ir 
dar kai ką. 

Pažeminęs kitą, nedraugas pasijunta pranašesnis. Taip, 
nedraugai atkakliai priešinasi vidinio augimo paskatoms, 
o draugystės puoselėtojai siekia augti, bręsti, nugalėdami 


menkavertiškumo jausmą, savo trūkumus ir silpnybes. 

"Netikri draugai jaučia malonumą žemindami. 
| Tikri draugai jaučia malonumą įvertindami. 

Asmenys, skubantys teisti, nėra draugai. "Tai aršiausi mū- 
sų priešai. Žeminti kitą — tai pats niekšingiausias žmogaus 
veiksmas. Tai pati Žiauriausia nedraugystės forma. Svarbu 
suprasti ir tai, kad žemindami kitą asmenį, atskleidžiame 
tai, kas egzistuoja mumyse, bet ko nenorime pripažinti. 

Žemindami kitus, žeminame save. 

"Tas, kuris žemina, bando sugriauti kito žmogaus tai, ką 
jis pats turi. Be to, jis daro ką tik įmanydamas, kad atskirtų 
kitą nuo pasaulio, nuo draugystės, kad šis liktų slegiamas 
tylos ir tuštumos, o susidūręs su savo trūkumais pasijustų 
toks vienišas 1r įbaugintas, kad net nedrįstų prašyti kieno 
nors pagalbos. 

Netikra draugystė susieta su prievarta. 

O prievarta neturi pagarbos. 

Ji savinasi tai, kas jai nepriklauso. 

Tikra draugystė — tai pirmiausia pagarba. 

"Tikras draugas niekada nieko nedaro prieš mūsų valią. 

"Tikras draugas niekada nesiknaisioja po slaptas mūsų 
sielos kerteles, spoksodamas nekukliu, nepadoriu, žiauriu 
žvilgsniu. 

Nedraugas žudo savo aukos sielą, atima jos valią, su- 
trypia integralumą ir orumą. 

Kad galėtų joje daryti, ką nori. 


Antra dalis 
IŠLAISVINTI ŠIRDĮ 


MANO PERSONALISTINĖ VIZIJA 


Mano personalistinėje vizijoje žmogus nėra suvokia- 
mas kaip egzistuojantis atskiromis dalimis - kūnas, siela ir 
dvasia. Nesutinku, kad kūnas - tai tik fizinė, mirtinga, ri- 
bota asmens dalis, o siela — kilni, dvasinga, nemirtinga. 

Nepripažįstu k kūno ir dvasios supriešinimo. 

Žmogus — tai nedaloma fizinio ir dvasinio pasaulio 
vienovė. 

“Savo sampratą vadinu „personalistine“, nes asmens 
(personos) sąvoka išreiškia žmogiškos būtybės visumą, t. y. 
apima jos fizinį, psichinį, emocinį, jausminį, intelektuali- 
nį, socialinį, kultūrinį, dvasinį sąmonės ir pasąmonės lyg- 
menis. 

Dažnai vartoju sąmoningumo sąvoką; mano suprati- 
mu, sąmoningumo matasyra-tai-kiek asmuo grindžia savo 
veiksmus dvasiniu principu, nepriklausančiu nuo jo paties, 
ir kiek santykio su transcendencija dėka suteikia savo bū- 


čiai naujos prasmės, naujai save apibrėžia. 

„Mano“ žmogus gyvena ne vien dėl savęs, savojo 
„aš“ nelaiko visa ko centru, nereikalauja, kad aplinkiniai 
tenkintų jo įgeidžius. Gyvenime jis siekia dvasingumo, są- 
moningumo. Savo egzistencijos esmę randa Dieve. 
“Tačiau sutinku, kad Dievas dažnai tyli. 

Kas galėtų tvirtinti girdėjęs Dievo balsą? 

Kas gali būti tikras, kad jo nesupainiojo su savo fanta- 
zijomis ar troškimais? Mano požiūriu, Dievas visuomet yra 
absoliučiai Kitoks nei mes. 

Tačiau Jis kalba. 

Per kitus žmones. 

Ypač per silpnuosius. 

Būtent jie mus skatina pasirūpinti ne vien savimi, bet 
ir kitais. 

Būtent jie mus ragina draugauti. 

Būtent jie mane įkvėpė parašyti šią knygą. 

Dvasios dėka. 


Du 1mstinktai 


Yra vienintelis būdas artimai pažinti Dievą — per kitą 
žmogų, per tą, kuris šalia, kurį dažnai sutinkame. 

"Tačiau tie kiti dažniausiai nėra „švarūs“. 

"Tikrai nėra angelai. 

Nėra nekalti. 

Jie - vyrai ir moterys su kūnu ir krauju. 


Su savo neurozėmis ir trūkumais. 

Todėl kartais bijau kitų. Gal dėl to, kad esu psichoana- 
litikas ir gerai žinau, kiek griaunančios, žudančios galios 
slypi žmogaus viduje. Net mirties instinktas. Instinktas, kuris 
neapkenčia visko, kas auga, kuris asmenis paverčia daik- 
tais, trokšta savintis, valdyti, naikinti, žudyti. Instinktas, ku- 
ris bijo gyvenimo. Nes gyvenimas sudėtingas, nenusako- 
mas, nenuspėjamas, kūrybiškas, paslaptingas. 

O mirties instinktas trokšta tvarkos ir teisingumo. 

"Tačiau savo tvarkos, savo teisingumo. 

Tik tokiu būdu jis nepraranda ryšio su tikrove. 

Savo tikrove. 

"Todėl man taip nelengva būti kito žmogaus draugu. 
Juk žinau, kaip sunku pabėgti nuo griaunančios galios, sly- 
pinčios kitame. 

Tačiau žmoguje glūdi ir gyvenimo instinktas. 

Mano supratimu, būti draugais — tai mokėti atskirti 
šiuos du instiakėus. 

Mano supratimu, būti draugais - tai mokėti ištarti ir „ne“. 

Ištarti „ne“ mirties instinktui, kurį pastebiu, atrandu 
kitame. 

Būti draugais man reiškia neprisirišti prie kito ir neriš- 
ti jo prie savęs. Priešingai — sutraukyti saitus, varžančius 
kito laisvę. Žadinti, skatinti kito autonomiją. 

Tik taip galima „užmušti mirties instinktą. 


Tik tai laikau tikrąja draugyste. 


BUTI DRAUGAIS 


Nelengva būti draugais dėl savyje ir kituose kylančių 
neurotinių simptomų. 

"Todėl dažnai draugystė gali tapti spąstais, abiejų žmo- 
nių neurozės ir egoizmo rezultatu. 

Daugelis įsitikinę, kad būti draugais — tai visada su vis- 
kuo sutikti, visada paklusti draugui, tenkinti kiekvieną jo 
užgaidą. 

O aš manau, kad visų pirma reikia pagalvoti, kas pa- 
dėtų draugui bręsti kaip asmenybei. Nepakanka padaryti 
kažką kito labui. Reikia savęs paklausti, kodėl tai darau. Gal 
tik todėl, kad, pavyzdžiui, pabėgčiau nuo kaltės ar menka- 
vertiškumo jausmo arba prisiriščiau kitą ir taip išvengčiau 
vienatvės. 

Tikra draugystė padeda kitam bręsti, skatina jį tapti 
autonomišką ir nepriklausomą. 

Būti draugais nereiškia pakęsti kitą tik iš.bėdos. 

Tai ne užgožti kitą. 

Tai ne kartu su kitu užsiverti nuo viso pasaulio. 

"Tai ne savintis kitą. 

Tai ne kontroliuoti. 

"Tai padėti kitam atsiverti gyvenimui ir tapti laisvam. 

Tai nevaržyti priklausomybės ryšiu. 


"Tai nevaržyti savo buvimu. 

Kad žvilgsnis taptų laisvas 

Išsiugdyti sugebėjimą draugauti, užmegzti draugystę 
ir ją puoselėti — tai reikalauja giluminio, tikro, akivaizdaus 
mūsų asmenybės pasikeitimo. 

"Tačiau nesitikėkime keistis ir tobulėti nedėdami jokių 
pastangų, savaime, neskausmingai. Vien geros valios ar sa- 
vo silpnybių pažinimo nepakanka. Palikdami savo asmens 
raidą savieigai, tik dar labiau leidžiame „suvešėti“ savojo 
„aš“ narciziškumui, gynymosi, teisinimosi, manipuliavimo, 
kitiems mirties impulsams. 

Jei nesiryšime sąmoningai ir atsakingai keistis iš esmės, 
nuolat įkliūsime į begėdiško neatsakingumo ir paviršuti- 
niškumo spąstus. O paviršutiniškumo aplink save matau vis 
daugiau ir daugiau, jis, regis, pritraukia vis gausesnius „ger- 
bėjų“ būrius ir plinta begaliniu greičiu. 

Drąsa pažvelgti sau tiesiai į akis, įsigilinti į save ir at- 
skleisti, pažinti savojo „aš“ negatyviąsias, jautriąsias, silpną- 
sias, paslėptąsias puses, drąsa įžengti į savo vidinį pasaulį ir 
suteikti savo egzistencijai šioje žemėje prasmę — būtinos 
sąlygos, siekiant išmokti draugystės meno. (Man pačiam 
tai - nesąlygiškas, pats aukščiausias ir ypatingas veiksmas, 
suteikiantis prasmę mano gyvenimui, veiklai, rašytojo dar- 
bui.) 

Kad išvalytume savo širdį ir išmoktume ramiai žiūrėti į 
visuminį, tikrovišką savojo „aš“ vaizdą, labai svarbu atpa- 
žinti mumyse veikiantį psichologinį projekcijos mechaniz- 
mą ir iš jo išsivaduoti. 

Projekcija, nuo seno laikoma neurotiškos asmenybės 
bruožu, - tai psichologinis mechanizmas, dažniausiai vei- 
kiantis pasąmonės lygmenyje. Šio mechanizmo veikiamas 
asmuo priskiria kitiems nepageidaujamas savo paties min- 
tis, jausmus, troškimus, veiksmus. Nesąmoningai save ap- 
gaudinėdamas, žmogus siekia išlaikyti savigarbą: „ne aš 
esu blogas, bet kitas“, „tai ne aš taip elgiuosi, o kitas“ ir 
panašiai. 
nuo tikro savojo „aš“ ir, žinoma, neišmoksta pažinti kito. 

Projekcija mus „prirakina“ prie paviršiaus. 

Verčia teisti ir smerkti kitą žmogų. 

Kelia pyktį, skatina uždarumą ir apatiją. 

Kliudo bendrauti, užmegzti dialogą, draugauti su sa- 
vimi ir kitais. 

Todėl išsivaduoti iš projekcijos spąstų, liautis ieškojus 
kituose liguistų savo išsigalvojimų patvirtinimo - tai išlais- 
vinti širdį. 

Štai tokia tikros draugystės kelio pradžia. Tik turėdami 
švarią, skaisčią, nekaltą širdį, galime laisvu ir kūrybingu 
žvilgsniu žvelgti į save, į kitus, į pasaulį. 


NEUROZEI - STOP! 


Neurozė — tai saviapgaulė 


Žmogus dažniausiai linkęs bėgti nuo savęs ir vengti at- 
sakomybės. Užuot kritiškai į save pažvelgęs, nuodugniau 
save pažinęs ir naujai atradęs savo asmens reikšmingumą, 
jis linkęs save apgaudinėti, kurti įvairiausius alibi, pasitei- 
sinimus, projekcijas. Tuo būdu žmogus siekia nusimesti at- 
sakomybės naštą ir tariamai likti be kaltės. 

"Tam tikra prasme saviapgaulė, savo kalčių ir atsakomy- 
bės priskyrimas kitiems padeda „išlikti“. Bent jau leidžia 
tikėtis, kad „išlieki“. Vaikystėje tai tiesiog būtina: ar galėtų 
vaikas išgyventi, neapgaudinėdamas savęs, jog yra visaga- 
lis ir visa ko centras? 

"Tas, kuris vengia atsakomybės už savo pasirinkimus ir 
už savąjį „aš“, lengvai ir greitai apkaltina dėl savo nesėk- 
mių kitą žmogų. 

Šitai jam suteikia tariamo nekaltumo jausmą, tačiau 
taip darąs žmogus pasmerkia save paviršutiniškumui, ne- 
atsakingumui ir nesugebėjimui save suvokti. 


Tik tada, kai kančia priimama ir sąmoningai išgyvena: 


tūnantį blogį užuot ieškojęs jo kituose. 
Žinoma, ir kiti žmonės gali turėti savyje blogio, neuro 
zių, ydų. 
Bet kas mums iš to, kad juos dėl to kaltiname? 


Tai tik bandymas rasti pasiteisinimą. 
Nes svarbiausia — pažvelgti į save. 
Nieko daugiau. 


Neurozė — tai piktavališkumas 


Jau išsiaiškinome, kad projekcija, tipiškas neurozės me- 
chanizmas, sukelia neigiamų pasekmių ne tik tiems, kurie 
ją naudoja, bet ir tiems, į kuriuos ji nukreipta. 

Tie, kurie ją naudoja, tampa piktavališki. 

Blogas, piktavalis (lot. captivus) reiškia „įkalintas, truk- 
domas, negalintis būti pačiu savimi“. 

"Taigi blogieji iš esmės yra nelaisvi žmonės, nepajėgūs 
būti savarankiški ir iniciatyvūs. Jie nedaro sprendimų, bė- 
ga nuo gyvenimo ir vengia jo kaitos. 

Blogieji nerizikuoja būti patys savimi. 

Blogieji — tai neurotiškos asmenybės, kurios nori arba 
kurioms patogu tokioms likti ir toliau. 

Blogieji visuomet paviršutiniški. 

Blogieji neieško vertybių. 

Šia prasme piktavališkumas - tai asmens būties charak- 
teristika, o ne jo veiklos ar elgesio pobūdis. Tai ne tas pats 
kaip, pavyzdžiui, padaryti kažką bloga, nedorai pasielgti... 


Piktavaliais esama viduje. 


—-————- 


Būti piktavalių — tai nenorėti psichiškai ir dvasiškai augti. 


-—-———— 
—— 


"Toks asmuo lieka užsisklendęs savyje, todėl jam nepavyksta 

užmegzti santykius su žmonėmis ir draugauti. Iš esmės 
piktavalis nepriima pats savęs ir nedaro nieko, kad keistųsi 
ir taptų geresnis. 
Piktavalis nesugeba mylėti — taip galėtume jį api- 

būdinti. 

Piktavalį kamuoja depresija. 

Piktavalis visuomet suirzęs, neramus. 

Piktavalis ginasi, naudodamas neurotiškus, neproduk- 
tyvius psichinius mechanizmus. 

Piktavalis nepatiria vidinės laisvės. 

Jis nelaimingas. 

Jis atsiskyrėlis, nors ir mano ar sako, kad turi draugų. 

Jis ligonis. 

Miręs savyje. 

Todėl nesugeba teigti gyvenimą esantiems šalia. 


Neurozė — tai nepažinti kito 


Piktavalis, nukreipęs savo neurozę ir projekcijas į kitą, 
nemato tikrojo to žmogaus veido, mato jį tokį, kokį nori 
matyti. 

Pikta linkintis žmogus priskiria kitam savo silpnybes ir 
nepageidaujamus bruožus, nenori, kad šis gyventų, būtų 
kitoks, būtų sudėtingas, nepriklausomas, tikras, stiprus. 

Neurotikas, piktavalis nekreipia dėmesio į kito tapaty- 
bę. Taigi kito nepažindamas, jį naikindamas, šitoks žmo- 
gus gali jame rasti viską ką nori: savo liguistas fantazijas, 
kliedesius, nedorybes. 

Piktavališkumas, kaip neurozės forma, ne tik kliudo pa- 
žinti kitą žmogų, jo unikalumą ir savitumą, ne tik neleidžia 
užmegzti ryšio su tikrąja kito esme ir su juo draugauti, ne 
tik sutrypia to žmogaus tapatybę, bet ir keičia jį pagal savo 
paties paveikslą ir panašumą. 

„Tu esi toks, koks noriu, kad būtum.“ 

Taip galvojantis neurotikas, piktavalis kitą regės tokį 
patį blogą ir neurotišką. 

Piktavaliai negali negriauti kitų gyvenimų. Neurozė bū- 
tinai naikina viską aplinkui, nes jos esmė yra griauti. 

Neurotikas nepastebi kito žmogaus gerumo, giedru- 
mo, džiaugsmo, grožio, gyvybingumo. 

Nors ne visai taip. 

Jis viską mato. 

Mato taip puikiai, kad net ima pavydėti. Išsigąsta to, 
ką mato. Persmelktas apmaudo ir pagiežos, jis šaltakrau- 
jiškai pasiduoda sadistiniam instinktui, kuris ir verčia griaut, 
naikinti. Dažniausiai sėkmingai. 

„Teisieji“, tai yra tie, kurie žengia psichologinio ir dva- 
sinio augimo keliu, kurie stengiasi kiek galima įnirtingiau 
vaduotis iš neurozių, priversti trauktis iš kelio jų apimtas 
asmenybes. Susidūrusius su neurotikais, juos gali išgelbėti 
tik stipri vidinė jėga ir stabili pusiausvyra. 

Privalu gintis nuo „blogųjų“. Pats esu patyręs, kokia 
siaubinga jų žlugdanti galia. 

Be to, „blogasis“ nepripažįsta net brolio. Čia jis irgi 
įžvelgia priešą. Juk taip ir įvyko pirmasis smurto aktas 


žmonijos istorijoje, pirmoji žmogžudystė. Nuspręsta atimti 

artimojo gyvybę, kad būtų sunaikintas jo širdyje glūdin- 
tis gėris. 

Deja, ši istorija nuolat kartojasi ir mūsų laikais. Dauge- 
lis žmonių pasirengę žudyti, kad apsigintų nuo juos perse- 
kiojančių kliedesių, nuo išgalvotų baimių. Pavyzdžiui, tokie 
yra tėvai, prievartaujantys savo dukteris. Iš tiesų neurozė 
verčia į draugą žvelgti kaip į priešą, į brolį - kaip į varžovą, 
į dukterį - kaip į nekenčiamą moterį, kurią reikia sunaikinti. 

Apibendrindamas galių teigti, kad žmogaus piktavališ- 
kumas ir neurozė — tai tragiškas, bet ir norimas aklumas. 

Jis neišvengiamai i nugramzdina į į kliedesius. | | 

Iš tiesų bloga darantys žmonės - tai užsisklendę, ligoti, 
psichologiškai mirę individai, kurie tegali išgyventi perse- 
kiodami grobį, versdami asmenis daiktais, nuodydami ir 
griaudami tai, ką žmonių pasaulyje randa gyvo ir gražaus. 

Jie nepripažįsta žmogiško artumo. 

Aplinkui jie mato tik priešus. 

Jie tiki, kad blogis egzistuoja žmogaus išorėje, nors iš 


tiesų yra priešingai. 


Laiku sustoti 


Neurozė, kurią aiškiname ir kaip piktavališkumą, kyla 
dėl „fiksuotos“ asmenybės, įstrigusios vaikiškos sąmonės lyg- 
menyje, kuriame be išlygų karaliauja išdidėjęs, visagalis, 
egocentriškas, narciziškas „aš“, nepripažįstantis draudimų, 
nepažįstantis nei tikrovės, nei kito žmogaus ir nepaisantis 


net savo paties tapatybės. 

„66 


"Toks „aš 
kas jis iš tikrųjų esąs. 
Todėl, vengdamas akistatos su savimi ir nenorėdamas 


iškreiptai save įsivaizduoja ir nenori žinoti, 


savęs pažinti, jis kaltina kitus savo paties ydomis. 

Jei šitokie asmenys tam tikru gyvenimo momentu ne- 
siryžta sustoti, jie vėliau ne tik visiškai praranda sugebėji- 
mą užmegzti tarpusavio santykius ir juos puoselėti, bet ir 
patenka į sunkią kliedesių, iškreiptų vaizdinių, paranojos 
būklę. O tie, kurie vis dėlto sustoja ir nusprendžia pažvelgti 
tikrovei į akis, dažnai patiria frustracijas, dėl kurių palaips- 
niui ima suprasti, kad nėra visagaliai, kad jiems ne viskas 
leistina ir įmanoma, kad nevalia visada nevaržomai daryti 
to, kas šauna į galvą. 

Šiame pasaulyje visi esame susieti tarpusavio priklau- 
somybės ryšiais. 

"Tai suvokę liaujamės ieškoti kitų žmonių blogybių ir 
pagaliau nukreipiame žvilgsnį į save. Tada suprantame ir 
pripažįstame, kad kitų trūkumus ir silpnybes turime mes 
patys. 

—' Tik pavadinę daiktus tikraisiais jų vardais galime juos 
keisti ir tobulinti. 

Tik pripažinę, kad turime trūkumų, silpnybių, nedory- 
bių, galime keistis ir tapti geresni. 

Taigi frustracija, nusivylimas, kančia, savo ribotumo 
pažinimas mus išvaduoja iš neurozės gniaužtų, iškreipto 
pasaulio matymo ir piktavališkumo. Sąmoningai atvėrę 
duris kančiai ir išgyvenę skausmą, praradimą, stoką, sun- 


kumus galime pažinti tiesą. 

Tiesą apie save. 

Apie tai, iš ko esame sudaryti. 

Apie savo vidinį pasaulį. 

"Tikrą tiesą. 

"Tą akimirką, kai pripažįstame savo ribas, kai nuspren- 
džiame išsižadėti visagalybės kliedesių, augame ir bręs- 
tame. Leidžiame savyje skleistis sąmoningumui, kalbėti 
sąžinei ir augti atsakomybei. Nusprendę išsižadėti neurozių, 
projekcijų ir piktavališkumo, drąsiai prisiimdami asmeninę 
atsakomybę, išsivaduojame iš paviršutiniškumo ir bręsta- 


me kaip asmenybės. 


Kaip tai basiekti? 


Sustoję ir pripažinę, kad esame riboti, savaime dar ne- 
išsivaduojame iš neurozės. Kad tai padarytume, būtina rū- 
pintis nuolatine savo asmenybės plėtote - tobulėjimui ir 
brandai ribų nėra. 

Šio proceso neįmanoma konkrečiai apibrėžti. 

Nes kalbu apie vidinį išsilaisvinimą: proto, psichikos, 
dvasios. 

Aš smerkiu bet kokį žmogaus bandymą valdyti kitą žmo- 
gų. Smerkiu bet kurią dominavimo formą. 

Netikiu, kad išoriniai tikslai yra vertingi, jei jie nekeičia 
asmens vidaus, psichinio bei dvasinio pasaulio sąrangos. 
Juk dažnai net altruistiniai poelgiai gali slėpti pretenzingą 


visagalybės jausmą ar slogų savęs nuvertinimą. 

O, pavyzdžiui, laisvė, kurios siekia sūnus šeimoje, ne- 
būtinai reiškia norą nutraukti ryšius su tėvais, bet teisėtą 
poreikį atrasti savo vidinę laisvę ir nepriklausomybę. 

Taigi jei neišsikovojame vidinės laisvės, jei neįsiklau- 
some į savo vidinį balsą, ir toliau reikalaujame iš gyveni- 
mo ir pasaulio tenkinti mūsų egoistinius norus, įgeidžius, 
kliedesius. 

Užsisklendęs, piktavalis „aš“ gali slėpti įvairius dalykus 
1r kalbėti įvairiausiomis kalbomis, net ir meilės. 


m JA už 


"PSICHOLOGINIS DARBAS 
SU SAVIMI 


Sugebėjimas klausytis 


v66 > 


Užsisklendęs, neurotiškas „aš“ siekia valdyti ir manipu- 
liuoti. 

Jis nesiklauso. 

Nemoka klausytis. 

Nes klausytis reikia sugebėti. 

Tai nevyksta savaime. 

Sugebėjimas klausytis priklauso buvimui, o ne turėjimui. 

Todėl tai reikalauja nepaliaujamai augti savo viduje, 
psichiškai ir dvasiškai tobulėti ir taip suprasti savo ribas, 
išsivaduoti iš neurozių, sugebame atsisakyti kliedesių bei 
projekcijos mechanizmų ir tyra, išlaisvinta širdimi atsive- 


riame gyvenimui, jo esmei bei kintamumui. 

Žmogus, kuris moka klausytis, yra supratęs, jog ne jis 
sutvėrė šį pasaulį, tad negali jo valdyti ar juo manipuliuoti. 

Mokantis klausytis vertina kito asmens skirtingumą, sa- 
vitumą, unikalumą i ir tai, kad jis nepakartojamas. 

Mokantis klausytis nesiekia keisti kitą dėl savo paties 
narciziškų, egoistinių paskatų; jis įsitikinęs, jog nevalia kenk- 
ti kito asmens autonomijai ir orumui. 

Kad tai - šventi dalykai. 

Sugebėti klausytis — tai išguiti iš savęs įgeidžius bei 
kliedesius ir paruošti vietos įžengti kitam žmogui. Kad su- 
gebėtume klausytis, reikia išlaisvinti širdį, psichiką, dvasią. 

Klausytis yra net pirmiau nei mylėti. 

Tik tas, kuris moka klausytis, moka mylėti. 

Klausytis — tai pirmasis ir vienintelis žmogaus sugebė- 
jimas, nuo kurio priklauso jo išsivadavimas iš piktavališku- 
mo ir neurozės. 


"Tas, kuris moka klausytis, priklauso pasauliui. 
Jis gyvena. 


Sugebėjimas prisiminti 


Tas, kuris moka išgirsti savo praeitį, moka ir prisimin- 
ti. Grįžti į praeitį verta ne dėl to, kad liktume joje įkalinti, 
bet kad tinkamai ją išsiaiškinę ir suteikę jai reikiamą prasmę, 
išsilaisvintume nuo slegiančios praeities naštos, kad nekar- 
totume ankstesnių klaidų. Nesilaikykite įsikibę praeities, 
nes tai gali paralyžiuoti. Tačiau neužmirškite jos, tada ji 


jums labai padės išgyventi dabartį! 

Piktavalis, neurotiškas žmogus, darantis tai, kas šauna į 
galvą, vengia prisiminti savo praeitį, negrįžta į ją, nes nori 
ir toliau daryti bloga. Jei prisimintų, jei klausytųsi savo 
atminties balso, daugiau nebesielgtų neurotiškai. 

Aš siūlau pasaulį ir save matyti taip, kad praeitis nebūtų 
tolima ir atitrūkusi nuo dabarties, tarsi ji nėra mūsų pačių 
praeitis. Į praeitį reikia žiūrėti per tęstinumo prizmę. Ma- 
nau, kad toks žvilgsnis yra tinkamiausias mūsų laikams. 

Mes esame sūnus ir dukterys vaikų, kuriais buvome. 

Praeitis reikalauja būti išklausyta. 

Praeitis nori būti išsiaiškinta ir įprasminta. 

Tik prisiminę praeitį galime suteikti gilią prasmę dabar- 
čiai. Tik prisiminę praeitį ir ją išsiaiškinę, atveriame kelius 
savo asmenybės plėtrai, brandai, tobulėjimui, sąmonėjimui. 
„Atminties praradimas“, arba, kitaip tariant, negalvojimas, 
kas iš tikrųjų esi ir ką darai, - tai liguistų, piktavalių, pavir- 
šutiniškų žmonių bruožas. Tačiau jei išmokstame išsiaiškin- 
ti savo praeitį ir suteikti jai teisingą prasmę, galime pakeisti 
net ir liūdniausių, slogiausių, dramatiškiausių praeities įvy- 
kių pasekmes. 

Užsidarėliai ir egoistai nesikeičia, tokie ir lieka, nes ne- 
nori kitaip įprasminti savo praeitį. Pačios praeities pakeisti 
neįmanoma, kad ir kaip to norėtų visagalybės kliedesiuose 
paskendę asmenys. 

Tačiau būtent todėl, kad praeities pakeisti neįmano- 
ma, žmogus, ją prisimindamas, gali naujai pažvelgti į save, 
suvokti savo ribas. Prisimindami, kas buvome, triuškiname 


savo neurozes, visagalybę, blogį, paviršutiniškumą. Prisi- 

mindami padarytas klaidas, suvokdami savo ribotumą ir 
silpnumą, atveriame sau kelius į vis geresnį savęs pažinimą 
bei priėmimą ir tokiu būdu leidžiame sau augti, bręsti, at- 
gauti prarastą orumą ir vientisumą. 

Suklysti — ne pati didžiausia blogybė, daug blogiau yra 
kartoti padarytas klaidas. 

Kad to išvengtume, reikia pripažinti savo praeitį ir išsi- 
laisvinti, išsivaduoti nuo slegiančių jos pasekmių. 

Sąmoningumo siekimo kelyje, apie kurį kalbu, sugebė- 


jimas prisiminti ir sugebėjimas klausytis - esminiai dalykai. 


Tapti atsakingiems 


Pikti, paviršutiniški, neurotiški žmonės iš esmės nesu- 
geba pasirinkti. Ir priešingai, žmonės, kurie stengiasi įveikti 
savo neurozes, kurie psichologiškai ir dvasiškai auga, yra 
laisvi, pajėgūs rinktis. | 

Laisvė — tai galimybė rinktis gėrį arba blogį, egoizmą 
arba altruizmą, sveikatą arba ligą. 

"Tačiau tam, kad pasirinktumėm, reikia būti atsakingiems. 

Atsakingiems už save, už savo asmens integralumą, 
orumą. 

Gėris ir blogis egzistuoja mūsų viduje, o ne išorėje. 
Kiekvienas žmogus turi galimybę rinktis, kaip jam gyventi: 
giedrai ir džiaugsmingai ar niūriai, slogiai, nelaimingai. 
Už šį pasirinkimą atsako tik jis pats. 

Žmogus jaučia egzistencijos prasmę tiek, kiek suvokia, 


kad, kartą gimęs, jis negali pabėgti nuo savo asmeninio 

pašaukimo, negali gyventi kitaip, kaip tik būdamas tuo, 
kas yra. 

i Kad ir kiek tai kainuotų. 

| Žmogus, mano įsitikinimu, yra vienišas. 

: Jis vienas stovi priešais save ir savo atsakomybę. 


Savo trapumo akivaizdoje. 


Drąsa nusiplėšti kaukę 


Kad pripažintume savo didesnes ar mažesnes negaty- 
viąsias puses, kurias turi kiekviena žmogiška būtybė, kad 
nepriskirtume jų kitiems, — tarsi jos nebūtų mūsų pačių, 
tarsi jų Išvis neturėtume, - reikia drąsos. 

Drąsos būti asmenimis. 

Drąsos gyventi tikrąja to žodžio prasme. 

Deja, daug lengviau ir patogiau gyventi manant, kad 
esame „nekalti, nematyti tikrojo savo veido, priprasti prie 
savo veidmainiškos sąžinės — tariamai saugios ir ramios, 
nepažeidžiamos kritikos ir savianalizės. 

Tačiau tam, kad augtume, kad sugebėtume kritiškai į 
save pažvelgti, susidaryti tikrovišką savęs vaizdą, mums rei- 
kia kito žmogaus. Reikia, kad kažkas mūsų klausinėtų, mus 
kritikuotų, atvertų diskusijai. 

Neįmanoma išsilaisvinti vien savo paties jėgomis - ne- 
verta tuščiai to tikėtis ar mėginti tai pasiekti. 

Ne todėl, kad mums trūktų proto ar jautrumo - tai 


neįmanoma ir tiek. 

Tai nėra leista padaryti žmogiškoms būtybėms pavie- 
niui. 

Taip jau yra. 

Neišvengiamai. 

"Tragiškai. 

Tik išorinė pagalba gali padėti išlaisvinti mūsų „aš“ nuo 
saviapgaulės ir projekcijų. 

Tik priimdami kitą, jį gerbdami, vertindami jo nuo- 
monę, galime atskleisti saviapgaulę. Tiesa glūdi mumyse. 
„Kaltas“ ne kitas asmuo, bet mes patys. Pripažinti savo „kal- 
tumą“ — tai ne koks mazochizmas, bet išlaisvinantis veiks- 
mas, sudarantis galimybę atgimti, augti, gyventi. 

Kas be nuodėmės, tegu pirmas meta akmenį. 

Todėl egzistuoja atleidimas. 

Pripažinus savo neigiamus bruožus, galima ir būtina sau 
atleisti. Kas neatleidžia sau, nemoka atleisti ir kitam. 

Tam, kad augtume, reikia mirti. Būtina „pribaigti“ sa- 
vo liguistas fantazijas. O tai be galo skausminga. Tačiau 
lengvesnio kelio nėra: kad taptume sąmoningi, kad teisin- 
gai save suvoktume, reikia sumokėti didelę kainą. Iš blogio 
pančių išlaisvina mirtis. Tą akimirką, kai mirštame, gims- 


tame naujam gyvenimui. 

PROBLEMOS EGZISTUOJA 


Daugelis įsitikinę, kad tik jų gyvenimas sunkus. Pamiršta, 
kad visų gyvenimas nelengvas. Nė vienas nesame išimtis. 

Kiti mano, kad gyvenime nebūna problemų. Arba sten- 
giasi problemų išvengti. 

"Tai neįmanoma. 

Dar daugiau, gyvenimas — tai problemų seka. 

Gyvenimas tampa reikšmingas, kai jas įveikiame, iš- 
sprendžiame. 

Konstruktyvus problemų sprendimas mus padaro drą- 
sius, sąmoningus, suteikia gyvenimui prasmę. 

Deja, jei problemų neįveikiame ir neišsprendžiame, pa- 
tiriame kančią, frustraciją, skausmą, liūdesį, vienišumo po- 
jūtį, baimę, kaltės ir menkavertiškumo jausmą, nerimą, nuo- 
gąstavimus, neviltį. 

"Todėl žmonės stengiasi bėgti nuo problemų, neigti jas, 
nematyti jų, daryti viską, kad nereikėtų jų spręsti, ar bent 
jau kad atidėtų tą sprendimą. 

Bėgimas nuo problemos — tai pirmoji neurozės prie- 
žastis ir šaltinis. 

Kas bėga nuo problemų keliamo skausmo, trukdo sau 
augti. 

Taigi drąsiai sutikti problemas ir jas įveikti - naudinga 
ir reikalinga. 


Būtina. 

Reikia laiko... 


Kuo toliau, tuo labiau man darosi aiškų, kad kai mus 
prislegia sunkumai, kančia, skausmas, frustracijos, kai jau- 
čiamės silpni, maži, nevykę, norime kiek galima greičiau 
nuo viso to pasprukti. Trokštame, kad nepageidaujami da- 
lykai išnyktų akimirksniu. 

Bet tikrovėje taip nebūna. 

Tam reikia laiko. 

Viena gyvenimo gudrybių - skirti problemai išspręsti 
tiek laiko, kiek reikia. Nors ir nekantraujame viską atlikti 
kuo greičiau! Asmenybės raida, augimo ir sąmonėjimo 
procesas, sugebėjimas mylėti, draugauti, atsiverti kitiems 
užima laiko. 

Jei norime myleti i ir būti verti meilės, draugauti I ir būti 


-——————--- 


verti draugystės, reikia išmokti skirti Iaiko sau. 

Nieko nepasieksime iš karto! 

Iškilus sunkumams dėl tarpusavio santykių, dažnai gal- 
vojame, kad jų neįveiksime, nesuprasime ir nieko gero iš 
to nebus. Bet iš tiesų neskiriame būtino laiko problemoms 
analizuoti, gvildenti, suprasti ir rasti pageidaujamas išeitis. 

Mes neskiriame laiko problemoms įsisąmoninti. 


Ir jas išspręsti. 


„bet problemas teks išspręst. 


Problemos neišsisprendžia pačios. 
Jas išspręsti galime tik mes. 
Todėl būtina pažvelgti tikrovei į akis. 

Įžengti jos pasaulin. 

Ir ją išgyventi. 

Deja, žmonės, stokojantys sąmoningumo, tiki ir viliasi, 
kad problemos pačios išgaruos. Stengiasi jų nepastebėti. 
Kad netektų su jomis susigrumti. 

Jau kalbėjome apie tai, kad problemų sprendimas yra 
skausmingas. Bet jei jų neišsprendžiame, jos ir lieka neiš- 
spręstos. Bėgantis laikas savaime jų nepanaikina. 

Problemos neegzistuoja atskirai nuo mūsų. 

Jos egzistuoja, nes egzistuojame mes. 

Nes vengiame prisiimti atsakomybę už nemalonias pa- 
sekmes. 

Nes vengiame pažvelgti sau į akis ir išvysti savo pačių 
egoizmą. 

Daugelis žmonių bijosi rizikos ir atsakomybės. Trokšta 
gyventi ramiai. Daro ką gali, kad gyventų netrukdomi ir 
nekentėdami. Išsižada neišmatuojamų galių, suteiktų Die- 
vo, kad tik nereikėtų kęsti skausmo ar bijoti. Tačiau yra 
pamiršta, kad ignoruojamos problemos irgi verčia kentėti. 

"Todėl verčiau būti savimi. 

Kad ir kiek tai kainuotų. 

Reikia stoti savo prigimties akivaizdon, ją pažinti, pri- 
imti jos silpnąsias, trapiąsias, negatyviąsias puses ir jas keisti, 
tobulinti. 

Dėl to ir esame pasaulyje. 

Ne dėl ko kito. 

Šioje mano vizijoje problemos įgyja ypatingą, gyvy- 
biškai svarbią reikšmę: jos vadovauja, nukreipia, ugdo. 

Žmonės, kuriuos sutinkame, ir sunkumai, kurie kyla ben- 
draujant su jais, tampa reikšminga, neatskiriama mūsų €g- 
zistencijos dalimi. 

Ypač tai, kaip reaguojame, atsakome, elgiamės ir mąs- 
tome susidūrę su problemomis, aiškiai parodo ir atskleidžia 
tikrąją mūsų asmenybę ir tikrąjį mūsų gyvenimą. 

Pasako, kas esame. 

Mus visiškai apnuogina. 

Atveria iki pačių gelmių. 

Tikrovei. 

Tiesai. 

Patiems mums. 

Kitiems. 

Dievui. 

"Tik tokiu būdu pagaliau galime jaustis laisvi. Iš esmės. 

Ir stiprūs. Nes silpnumas užplūsta tada, kai kratomės 
atsakomybės ir problemų. Kai atsisakome priimti ir įveikti 
kančią bei skausmą. 

Jei norime gyventi kaip tikri žmonės, anksčiau ar vėliau 
būtina matyti 1r suvokti gyvenimą kaip problemų seką, nes 
problemos — tai ženklai ir išbandymai, kurie augina vie- 
Mintelę tikrą mūsų galią - gebėjimą įveikti sunkumus. 

Naudodamiesi šia galia, brandiname savo asmenybes 
ir liudijame savo orumą. 


Neliekame aukomis. 


TIKROVĖ 


Kelias be pabaigos 


Būdas, kuriuo įveikiame problemas ir išgyvename tik- 
rovę - mūsų tikrųjų Minčių veidrodis. 

Tai, kaip įveikiame mums skirtas problemas, atskleidžia 
tikrąjį mūsų veidą ir mūsų būties esmę. 

Įveikti ir išspręsti problemas reiškia gyventi. 

Dvasiškai augti. 

Paskirti savo gyvenimą tiesai. 

Šioje vizijoje tiesa yra tikrovė. 

Ir atvirkščiai. 

"Turime išsivalyti, išsilaisvinti iš įvairių mus veikiančių, 
varžančių schemų, veidmainiškų mitų tam, kad pažvelgtu- 
me į tikrovę aiškiu, blaiviu žvilgsniu ir matytume ją tokią, 
kokia ji yra. 

Jei mūsų psichika, protas, kūnas yra paveikti, pažeisti 
žmonių ir pasaulio nenuoširdumo, gyvenimą suprasime 
klaidingai ir iškreiptai. Nesugebėsime priimti teisingų spren- 
dimų. Nei savo, nei kitų labui. 

"Tačiau jei išmoksime suteikti teisingą prasmę savo gy- 
venimo įvykiams ir sutinkamiems žmonėms, tikrovė mums 
aiškiai parodys, kuriuo gyvenimo, egzistencijos keliu žengti. 

"Tada turėsime tikslą. 

O nesugebėję suteikti teisingos prasmės tiems, kuriuos 
sutinkame, pasimesime. 


Nežinosime, kuriuo keliu eiti. 

Neturėsime tikslų. | 

Arba turėsime juos netikrus, ašidingus 

Tačiau nesitikėkime augti lengvai ir be pastangų. 

Šiame kelyje būtina riuolatos save analizuoti, suprasti, 
išsiaiškinti viską, kas kiekvieną akimirką mumyse vyksta. 
"Tai sunku ir labai skausminga — žengti augimo keliu ir juo 
žengiant keistis. L 

Deja, dažnai žmonės galvoja, kad sulaukę pilnametys- 
tės jau viską supranta, ir kad nei gyvenimas, nei pasaulis 
negali išmokyti nieko nauja. Pasiekus vidutinį amžių, ne- 
lieka noro gilintis į save, o juo labiau į kitus. 

Tarsi kelionę jau būtume baigę. 

Lyg būtume pavargę. 

Jaustumės išsekę. 

Tačiau pasaulis kinta nuolatos. 

Tikrovė yra neaprėpiama ir įvairialypė. 

Niekados neturime liautis ieškoję jos prasmės. 

Antraip užklumpa dvasinė, psichinė mirtis, nors fiziš- 
kai 1r liekame gyvi. 

Kankina nerimas. 

Slegia nepasitenkinimas. 

Nevilts. 

Nepakanka nuspręsti, kuriuo keliu eisime, svarbu ir 
įsitikinti, ar tai teisingas kelias, nuolat jį tikrinti, keisti, 
taisyti, kad nenukryptume nuo tiesos. Dažnai reikia išardy- 
ti viską, ką buvome pastatę anksčiau, užversti seną puslapį, 
atversti naują skyrių. Tai skausminga, sunku, net nepa- 


kenčiama. | 

Todėl dažnai užmerkiame akis prieš naują informaciją, 
naujus ženklus, siunčiamus tikrovės, kad tik nereikėtų nie- 
ko keisti, kad netektų palikti savo jaukios, šiltos gūžtos, dėl 
kurios taip sunkiai plušėjome. 

Todėl skubame neigti, griauti, nustumti šalin nauju- 
mą, užuot keitę ir keitesi. i 

Renkamės psichinę mirtį vietoj gyvenimo tiesoje. 

Apie save. Apie kitus. 

Linkstame užsisklęsti savo mirtingume, užuot atsivėrę 


trykštančiai gyvenimo tėkmei. 
Baimė keistis 


Sąmoningas ar nesąmoningas prisirišimas prie neob- 
jektyvaus pasaulio vaizdo, dažniausiai susiformuojančio vai- 
kystėje, atveda į neurozę. Sukelia psichinę mirtį. Dvasinę 
mirtį. 

Daugelis suaugusiųjų gyvena pagal tam tikrą vaikystė- 
je išmoktą scenarijų, nors tą ir slepia, dangsto, neigia. 

Vaikams tėvai reiškia viską. Jie tarsi dievai, kurių ne- 
valia kritikuoti. Jų teisumu vaikai neabejoja. Tėvais tiki 
aklai. Nelygina jų su kitais. Nežino, kad egzistuoja ir ki- 
tokie tėvai. Tiki, kad jų yra geriausi. Vaikus su tėvais sieja 
simbiotinis ryšys. Tėvų žodis jiems — įstatymas. Jei tėvai 
sako tam tikrą dalyką ar elgiasi tam tikru būdu - taip ir 
turi būti. 

Bet jei, pavyzdžiui, vaikas nusivilia tėvais, jis galvoja, 


kad ir kiti žmonės jį nuvils. 

Jei tėvais jis nepasitiki, mano, kad išvis niekuo negali 
pasitikėti. i 

Vaikystėje patirtas nepasitikėjimas tėvais suaugus virs- 
ta nepasitikėjimu artimu žmogumi, tampa nesugebėjimu 
draugauti. 
“" "Kad pakeistų šį gilųjį nusiteikimą ir pasikeistų pats, 
suaugusiu tapęs vaikas turi „pataisyti“ vaikystėje susikurtą 
pasaulio vaizdą. Jis turi naujai įvertinti savo tėvus ir save. 

Turi pripažinti, kad tėvai jo nemylėjo. 

Turi pripažinti, kad dėl to jis ir pats savęs nemyli. 

Jei tėvai vaiko negerbė, suaugęs jis negerbs ir pats 
savęs. 

Jei tėvai žalojo vaiko asmenybę, suaugęs jis ir pats save 
žalos. | 

Pripažindami ir įsisąmonindami šiuos dalykus, jaučia- 
me beprotišką skausmą. Todėl tam reikia drąsos. 

Bijodami skausmo atsisakome keistis, liekame įsikibę į 
ankstesnį vaikišką suvokimą - tėvų, kitų žmonių, pasaulio. 

Jei žmogus nepasitiki savimi, suaugęs jis nuolat nesą- 
moningai kurs situacijas, kuriose ieškos dingsties neigti kitų 
jami rodomą meilę, pagarbą, pasitikėjimą. 

Kad ir pats patirtų nepasitikėjimą kitais. 

Kad nesusidurtų su tikrove ir tiesa akis į akį. 


Bet man tiesa daug svarbesnė už skausmą ir kančią. 


Kad atrastume tiesą, manau, verta viską iškęsti. 


DINAMIŠKA SISTEMA 
Atviri kritikai 


Sunku save analizuoti. Dar sunkiau save kritikuoti. 
Lengva kritikuoti kitus, bet ne save. Tačiau jei norime augti, 
reikia šį tą nuveikti. Ieškoti tiesos bet kuria kaina - tai atsi- 
duoti kitų kritikai ir priimti jų patarimus. 

To nedaryti reikštų baimingai bėgti nuo savęs ir savo 
minčių. Reikštų užsibarikaduoti siaurame, ribotame pasau- 
lėlyje, į kurį neįsiskverbtų kritika, aiškinimaisi, ginčai. Reikš- 
tų sustingti, apmirti viduje. 

"Tačiau nebijokime suklysti. Išmokime išklausyti kriti- 
ką. Supraskime dinamiškos sistemos naudą. 

Kad rečiau klystume. 

Sparčiau augtųme. 

Kad atrastume tiesą. Apie save ir kitus. 

Paprastai gyvenime ir bendraudami sprunkame nuo kri- 
tikos: „Leisk man daryti, ką noriu“, „Nekritikuok manęs, 
nes ir aš tavęs nekritikuoju“, „Palik mane ramybėje“, „Ne- 
drįsk man prikaišioti - liūdnai baigsis“. 

Ir vis dėlto tikri draugai turi atsiverti vienas kito kriti- 
kai ir nuomonei. Tikra draugystė ugdo griežtą savikontro- 
lę, smarkią, nuolatinę, kartais negailestingą savikritiką. 
Draugystė — tai ne vien paguoda, įtampų iškrova, bet, ma- 
no manymu, ji reiškia ir visiškai apsinuoginti. 

Draugystėje, apie kurią kalbu, nėra vietos net nesąmo- 
ningai veidmainystei ir melui. 

Ji kupina visiško nuoširdumo ir ištikimybės. 

Esu įsitikinęs, kad mūsų egzistencijos tikslas - dvasinis 
augimas. Draugystė nuo to neatsiejama. Antraip tai nėra 
tikra draugystė. 


Tyla aplinkui 


Mano ilgametė psichoterapeuto patirtis rodo, kad įma- 
noma išgyti nuo bet kurios neurozės, net ir sunkiausios, jei 
žmogus ieško pagalbos ir jos sulaukia. 

Man dažnai tekdavo susigrumti su likimu. 

Nes tikėjau, kad atgimti galima visada. 

Tikiu tuo ir dabar. 

Išdrįsę įsigilinti į save, pažinę ir priėmę savo silpnąsias 
puses, kitoje šviesoje peržvelgę savo praeitį, išdrįsę anali- 
zuoti jos įvykius ir suteikę jiems naują prasmę, pradeda- 
me keistis, gimstame naujam gyvenimui. Tikrai ne veltui 
gaištame. 

Dirbti su savimi — tai ne pasinerti į vidinę kankynę, 
bet pasitikėti savimi, puoselėti viltį 1r optimizmą. Verta 
to panorėti ir kibti į darbą: kad atskleistume savo asmens 
unikalumą ir nepakartojamumą, kad praturtintume savo 
asmeninę istoriją. 

Nėra dviejų vienodų žmonių. 

Net jei mus pagimdė blogi žmonės, net jei blogi žmonės 
mus augino, net jei su blogais teko gyventi, panorėję gali- 
me pasikeisti, nes nesame tokie patys kaip jie. Galime ieš- 


koti naujų išsigelbėjimo, kaitos, atgimimo kelių. Ir juos rasti. 

Tačiau ieškodami esame visiškai vieni. 

Į mūsų pagalbos šauksmą ir prašymą niekas neatsilieps. 

Mus gaubs ilga, dramatiška, negailestinga tyla. 

Bet taip ir turi būti. 

Nes tik per ją perėję galime tapti savarankiški ir atsa- 
kingi. 

Gal atrodo paradoksalu, bet aš manau, kad būtent tyla, 
aplinkos abejingumas skatina mus atgimti. Neradę aplink 
žmonių, kurie pritartų mūsų liguistoms fantazijoms, esa- 
me priversti išeities ieškoti savyje. 

Taip gimsta žmogus. 

"Taip žmogus atranda savo orumą, vientisumą, savaran- 
kiškumą, atsakomybę. Ir atvirkščiai: žmogus, neišsivadavęs 
nuo kitų priklausomybės, neišmokęs spręsti už save, nesu- 
vokęs savo tapatybės, nesugeba prisiimti asmeninės atsako- 
mybės ir gyventi savo gyvenimo „pirmu asmeniu“. Todėl 
jis skuba smerkti ir kaltinti kitus bei pats ima jaustis kaltas. 
"Tačiau niekada nesigaili dėl padarytų klaidų. O nuoširdi 
atgaila — tai juk savo klaidos suvokimas, atleidimas sau ir 
noras keistis. 


Tik tas, kuris gailisi, gali susigrąžinti savo asmens orumą. 


"Trečia dalis 
EITI KITŲ LINK 


GYVENIMO PASIRINKIMAS 


Būtina sąlyga 


Jei mus gaubia tyla, kaip kalbėti, bendrauti? 

Jei slegia nerimas ir viskas atrodo tragiška, kas galėtų 
mums padėti? 

Dabartiniu savo gyvenimo metu, rašydamas šią knygą, 
suprantu, kad kiti žmonės ir draugystė man būtų tuščias 
dalykas, jei netikėčiau Dievą. 

: Pažvelgęs į savo aplinkos žmones netikinčiojo akimis, 
visų pirma pastebiu neigiamus jų bruožus: egoizmą, pavir- 
šutiniškumą, nenuoširdumą. Todėl man jie kelia baimę ir 
nenoriu turėti su jais nieko bendra. 

"Tačiau jei pažvelgiu į juos kaip į Dievo sukurtus asme- 
nis, viskas pasikeičia. 

Iš karto. 

Ir tada pradedu suprasti (tuo remiasi mano personalis- 
tinė pasaulio vizija), kad tik per kitus žmones galiu pasiekti 
Dievą, kad į mano gyvenimo planą neišvengiamai yra 
Įtraukti kiti asmenys. 

Ne iš išskaičiavimo, pareigos ar dėl asmeninių interesų, 
bet laisvai pasirinkus. 

Nes taip jau esame sukurti. 

Tam pašaukti. 

Todėl turiu nelaukti, kol kiti man pasitarnaus, bet pats 
jiems padėti. 

Tik užmezgęs tarpusavio santykius galiu suteikti naują 
reikšmę, naujai apibrėžti savo paties troškimus, lūkesčius, 
siekius, ambicijas, naujai įvertinti savo liguistas fantazijas 
ir neurozes. Tarpusavio santykių dėka galiu augti, sąmo- 
nėti, bręsti. Bet tik su sąlyga, kad kitus žmones laikau 
asmenimis, kad gerbiu jų orumą, neliečiamybę, sakralumą. 
Tik taip yra įmanoma sugriauti savo išdidintą, egoistinį, 
narcizišką, neurotišką, žiaurų, godų, linkusį manipuliuoti „aš“. 

Tie „kiti“, apie kuriuos kalbu šioje knygoje, nėra ab- 
strakčios, teorinės būtybės, atsitiktinės ar pavojingos. Tai 
žmonės su kūnu ir krauju. Kitais esu ypač linkęs laikyti at- 
stumntus, prislėgtus, bejėgius, persekiojamus, skurstančius, 
neurotiškus, sergančius žmones. Tai yra tuos, kurie jaučiasi 
esą be galo silpni. 

Gal todėl jau daugelį metų dirbu psichoanalitiku ir psi- 
choterapeutu. Gal todėl dabar ir rašau. Šiuo istoriniu laik- 
mečiu, kai stengiamasi nugalėti mirtį ir tapti nemirtingiems, 
amžiniems ir visagaliams, susivokiančių asmenų užduotis — 
liudyti šaukiant, kad stiprusis turi atsižvelgti į silpnąjį, o ne 
atvirkščiai. 


Nevenkime ką nors papiktinti šiomis idėjomis. 

Linkėti žmonėms gero, būti draugais - ne emocinė ar 
psichinė būsena, bet sąmoningas gyvenimo pasirinkimas. 
Tai pasirinkimas grįsti savo egzistenciją tikru, nuoširdžiu 
atsivėrimu kitiems, visiems kitiems. 


Sąmoningieji ir nesąmoningieji 


Vis labiau įsitikinu, kad kai kas juda į priekį! Gerai ne- 
žinau kaip. Kol kas tai požeminis, lėtas, be aiškios krypties, 
tačiau galingas, stiprus ir maištingas judėjimas, nešantis 
tai, ką savo knygose vadinau ir vadinsiu SĄMONINGUMU. 

Psichologiniu ir dvasiniu savęs suvokimu. 

Tikiu, kad trečiasis tūkstantmetis bus dvasingumo tūks- 
tantmetis. 

Žvelgdamas per savo personalistinės gyvenimo vizijos 
prizmę, žmogiškas būtybes regiu kaip priklausančias vie- 
nai iš dviejų kategorijų: sąmoningųjų arba nesąmoningųjų. 
Sąmoninguosius laikau pozityviais, nesąmoninguosius - ne- 
gatyviais. Tačiau nenorėčiau atrodyti moralistas. 

Nes toks nesu. 

Manau, derėtų dar kartą apibrėžti, kas tie „piktava- 
liai“, t. y. negatyvūs, ir kas tie „teisieji“, t. y. pozityvūs. 
Dažnai girdime kalbant apie draugystę, bet reikia išsiaiš- 
kinti, ar ji tikra. 

Mūsų visuomenė teisiuosius ir neteisiuosius apibrėžia 
pagal juridines normas ir įstatymus. Tarsi tam, kad turėtu- 
me nesuteptą sąžinę, pakaktų laikytis įstatymų. Bet aš ma- 


nau, kad įstatymams klusni sąžinė gali būti ir nešvari. 

Žmonės, kurie nenusižengia įstatymams, jaučiasi tei- 
sūs, nedarą blogo. Tačiau, mano supratimu, jie gali būti 
piktavaliai ir negatyvūs. 

Paaiškinsiu: įstatymas, juridinis potvarkis ar visuotinai 
priimta norma absoliučia prasme yra gėris, bet gali pa- 
virsti blogiu, jeigu juo kaip įrankiu pasinaudoja neteisieji, 
gindami mažumos interesus daugumos sąskaita, išteisinda- 
mi galingus ir persekiodami silpnus. 

Tokiais atvejais teisus ir geras, manyčiau, yra tas, kuris 
nesilaiko tokio įstatymo, nepaklūsta jam, maištauja; teisus 
yra tas, kuris vadovaujasi dvasiniu sąmoningumu, 0 ne ju- 
ridine norma. 

Jėzus Kristus buvo nuteistas, pasmerktas ir nužudytas 
įstatymo vardu. Taigi ne visuomet maištas prieš įstatymą 
reiškia išdavystę, neištikimybę, piktavališkumą, bet, prie- 
šingai, tai gali būti drąsus ir tvirtas dvasingumo ir sąmo- 


ningumo siekimas. 


Nepaaiškinama kančia 


Mane visada jaudino kančia ir frustracijos, kurių prie- 
žasčių neįmanoma suprasti. 

"Teisių, sąmoningų, gerų žmonių skausmas. 

Niekada iki galo nepajėgiau suvokti, kodėl jie turi kentėti. 

Neigiau kančią, kurios nesugebėjau paaiškinti. 

Nekaltųjų kančią. 

Ir pats ne sykį buvau ją patyręs. Klausdavau savęs: ko- 
dėl? Kodėl taip atsitiko būtent man? Kodėl manęs nesupranta, 

mane kankina, man pavydi, trukdo, mane nuvilia? Kodėl 
sužeidžia, sunaikina mano jausmus? 

Prislėgtas skausmo, dažnai nežinodavau, kaip tai paaiš- 
kinti ir pateisinti. Kartais, prisipažįstu, net imdavau abejoti, 
ar Dievas yra. a 

Kiek vėliau lioviausi klausinėti „kodėl? 2 emiau aklai 
priimti viską, kas mano gyvenime įvykdavo, pasikliauda- 
mas iš aukščiau nulemtu gyvenimo planu, nors jis man ir 
atrodė paslaptingas ir mįslingas. 

"Tačiau šiandien suprantu, jog klydau. 

Klydau neigdamas. 

Klydau aklai viską priimdamas. 

Dabartinės personalistinės vizijos šviesoje kiekvienas įvy- 
kis įgauna prasmę. Šiandien tikiu, kad kančiai skausmas 
keičia patį kenčiantįjį. Šia prasme kančia ir skausmas teikia 
naujumą. Naują gyvenimą. 

Kančia ir skausmas man reiškia kito žmogaus buvimą. 

Reiškia kitoniškumą. 

Skirtingumą. 

"Transcendenciją. 

Nėra lengva viską priimti. Tačiau manau, kad kančia ir 
skausmas iš esmės yra priemonės, kuriomis galime atsiskirti 
ir atsiplėšti nuo tokio gyvenimo būdo bei pasaulėžiūros, prie 
kokių, priešingu atveju, liktume prisirišę visiems laikams. 

Kančia ir skausmas sunaikina mūsų narciziškumą, ego1Z- 
mą, paviršutiniškumą. 

Todėl kančia ir skausmas tampa ieškojimu, atradimu, 


gyvenimu. 

Tačiau tam, kad juos priimtume, reikia drąsos ir nuo- 
lankumo. 

Nuolankumo, kad gerbtume tai, ko nesuprantame. 

Kad nemanipuliuotume nesuprantamais dalykais, 
nežaistume jais. 


Bet tam, kad juos išgyventume. 


PRIPAŽINTI.BLOGĮ 


Sąmoningi žmonės, žengdami psichologinio ir dvasi- 
nio augimo keliu, išmoksta pastebėti blogį, glūdintį jų pa- 
čių viduje ir aplink juos. 

Nes jie siekia patys sau būti aiškūs. 

Nepasiduoda neurozei. 

Todėl, kad yra pripratę kovoti su savo neigiamais 
bruožais. 

Mat blogis — tai ne kokia abstrakcija, vaizduotės pada- 

rinys ar simbolis. Jį gimdo realūs žmonės. Blogis slypi jų 
viduje. Blogis yra ne objektyvus, bet subjektyvus. Jei jį ob- 
jektyvizuotume ir suabsoliutintume, jis mus užvaldytų ir 
paralyžiuotų visiems laikams. Taip ir liktume jo įbauginti. 
Blogis taptų visagalis ir, kartą jam pasidavę, niekuomet ne- 
pajėgtume iš jo išsilaisvinti. 
“ Žmogiškos būtybės apdovanotos protu, sugebėjimu su- 
vokti įvykių prasmę, užmegzti ryšį su transcendencija. Jos 
gali ir privalo gilintis į savo psichikos gelmes, aptikti blogį 
ir jį pašalinti. 

Jei esame sąmoningi, galime suvokti blogį, vešintį 
žmonių širdyse; sąmoningumas — tai ginklas, kuriuo gali- 
me slopinti griaunančią blogio galią, tai jėga, kuria galime 
pasipriešinti blogiui, kai jis 1ma terorizuoti mūsų vidinį pa- 
saulį. Būdami sąmoningi galime blogį atpažinti, įvardyti, 
su juo kovoti, išardyti jo spendžiamas pinkles. 

Deja, sekuliarizuota visuomenė linkusi užmerkti akis 
blogio akivaizdoje; nors pati yra jo kiaurai persmelkta, vi- 
suomenė elgiasi taip, lyg blogis neegzistuotų, lyg jis būtų 
vien simbolis, sąvoka, vaizduotės žaismo rezultatas. ar- 
tais blogis imamas vertinti kaip neišvengiamybė. Tarsi dva- 
sia būtų pernelyg silpna, o kūniškumas pernelyg stiprus, 
tarsi žmogiškoji valia, net pažindama gėrį, būtų nepajėgi jį 
pasiekti 1r skleisti. ž 

Mano personalistinėje vizijoje nekalbama apie mitus, 
apie pažeistą, liguistą, silpną valią; (man blogis - tai neno- 
ras pažinti blogąsias savo asmenybės puses. ) 

Blogis kyla iš klaidingo savęs įsivaizdavimo. 

Blogis — tai iškreiptas savęs ir pasaulio suvokimas. 

Blogis — tai dėmesio sutelkimas vien į gyvenimo be- 
prasmybę, iškreiptumą ir dvasinio giedrumo, prasmės ig- 
noravimas. 

“ Blogio šaknys įsitvirtinusios mūsų būties gelmėse, to- 
dėl tik ryžtinga savo nepažintų, dviprasmiškų, negatyvių 
bruožų ir silpnybių analizė gali nuplėšti blogio kaukę. Ma- 
nau, kad blogį galima nugalėti tik asmeniškai atsiverčiant, 
liudijant, morališkai įsipareigojant. 

Blogis - tai ne kas kita kaip painiava. | 

/ 


* 

Tai nesugebėjimas pažinti ir susitaikyti su tikrąja savo 
prigimtimi. | 
„Tai nesugebėjimas užmegzti ryšį tiek su savo vidiniu, 
tiek su išoriniu pasauliu, tokiu, koks jis yra, jo neiškreipiant 
ir juo nemanipuliuojant pagal savo įgeidžius ir liguistus 
poreikius. 
(Tai sustojusi sąžinės ir visos mūsų asmenybės raida — 


kūniškojo, psichinio, dvasinio lygmens. 


( Blogis — ne kas kita kaip Biexo duoto gyvenimo de- 
tormacijaN 


Neišvystytas sugebėjimas klausytis 


Visų blogybių šaknys išauga iš nesugebėjimo klausytis: 
savęs, kitų žmonių, pasaulio. 

Nesiklausydami iš tikrųjų ir negyvename. Tik mano- 
me, kad gyvename. Išgyvename vien atskiras tikrovės da- 
lis. Ir būtent tas, kurias sukuria mūsų nesveikos fantazijos, 
vidiniai demonai, baimės. Nieko daugiau. 

Tikras sugebėjimas klausytis — tai visiškas atsivėrimas 
sau, aplinkiniams, pasauliui ir visatai tam, kad pažintume, 
suprastume, suteiktume reikšmę bei prasmę viskam, kas 
vyksta ir realiai egzistuoja. 

Kad sugebėtume klausytis, reikia atrasti bendrystę su 
pačiu savimi ir kitais, su visu supančiu pasauliu. Tada tikro- 
vė Ir pats gyvenimas tampa neišsemiamu žinių, prasmių, 
atskaitos taškų šaltiniu. 

Atotrūkis nuo realybės iškreipia pasaulio vaizdą, sėja 
blogį, slopina gyvenimo dinamiškumą. 

Tikrovę reikia išgyventi. 

Reikia įeiti į jos vidų. 


Neišvystytas jautrumas 


Mūsų visuomenėje bejausmis ir nejautrus žmogus tiki 
esąs pranašesnis už kitus. 

Be jautrumo ir jausmingumo gyvenimas tampa besko- 
nis ir bespalvis. Prarandamas ryšys su tikrove. Ypač su savi- 
mi ir kitais žmonėmis. Nejautrūs nemoka draugauti. Su 
niekuo. Kiti jiems visuomet atrodo tarsi priešai, prieš ku- 
riuos reikia drebėti iš baimės arba valdyti, kontroliuoti, nai- 
kinti. Kituose jie nemato asmenų. 

 Nejautrieji niekuomet nejaučia simpatijų, neužmezga 
darnių, empatiškų santykių. 
'Jie paprasčiausiai yra negyvi. 
* Neverkia. 

Nesijuokia. 

Nesikankina. 

Nesidžiaugia. 

Nemyli. 

Nesprendžia. 

Nesiima iniciatyvos. 

Veikia vadovaudamiesi stereotipais, aklai sekdami pa- 
vyzdžiais. 

Jų nėra. 


Jie neegzistuoja. | 

Jie užsisklendę. 

Nekalba. 

Nebendrauja. 

Nemato. 

Nejaučia. 

Niekuo nesimėgauja. 

Užsiveria tarp iškreiptų vaizdinių, kliedesių, liguistų fan- 
tazijų. 


Neišvystytas sugebėjimas atsiverti 


| Esama žmonių, kurie kalba, bet nebendrauja. Iš esmės 

jie neatsiskleidžia pašnekovui. Kalba tik todėl, kad siekia 
kažkokių tikslų: išsilieti, išreikšti save, pasigirti, užvaldyti, 
kontroliuoti, kalba iš nuobodulio, iš įpratimo arba tiesiog 
todėl, kad visi taip daro. 

Beveik niekuomet nekalba iš meilės. 

Niekuomet tam, kad atsiduotų į kito rankas nuogi ir 
beginkliai. 
„ Dar daugiau - jų supratimu, atsiverti - tai parodyti savo 
silpnumą, naivumą, kvailumą. Atsiverti nemadinga. "Tai yra 
tapę tabu. Per kelis paskutinius dešimtmečius labai pasikeitė 
įvairūs nerašyti visuomenės draudimai. Kažkada didžiuoju 
tabu buvo seksas. O šiandien kūniškais malonumais mėgaujasi 
kas netingi, net nesusimąstydami, kad seksas — tai pati 
aukščiausia ir intymiausia bendravimo forma. Bet dabar 
seksas atskiriamas nuo bendravimo. Linkstama mėgautis 


seksu, užuot vienas kitą pažinus. Galima sakyti, kad seksas, 

bendravimų bendravimas, naudojamas tam, kad nereikėtų 
bendrauti. 
“ Žmonės bijo meilės. 

Nes mylint reikia vienas kitą atrasti. 

Atsiverti. 

Visiškai. 

O tai baugina. Kelia nerimą, net siaubą. | 

Meilė ir tikra draugystė verčia nusiginkluoti, todėl gali- 
me būti sužeisti ir pajuokti, net gali būti nužudytas mūsų „aš“. 

Labai dažnai save ir kitus „išgyvename“ klaidingai, ne- 
tikroviškai... Suvokiame vien tai, ką norime suvokti: savo 
liguistus prasimanymus, vidinius demonus, bet ne tikrąją 
savo ir kitų žmonių asmenybę. Jei viskas klojasi puikiai, 
tikime, jog esame įsimylėję, nors nemylime; tikime, kad 
esame draugai, nors nežinome, ką reiškia draugystė. Tiki- 
me, jog užmezgėme santykius, bet iš tikrųjų liekame vieniši 
ir uždari. Vengiame gilintis į kitą, į jo esmę. Į kitą žmogų 
žiūrime paviršutiniškai, jo nekenčiame, jį garbiname, aukš- 
tiname, atstumiame, bet retai kada stengiamės suprasti tai, 
kokie gilieji psichiniai procesai vyksta jo viduje. 

Praradome sugebėjimą pasijusti kito kailyje. 

"Nesugebame pažvelgti į pasaulį kito žmogaus akimis. 

Į viską žiūrime iš savo varpinės. 

Nemokame kentėti kartu. 

Nenorime pasirodyti esą silpni, pažeidžiami. 

Pamiršome paprasčiausią žmogiškumą. 

Ir tai viską gadina. 

Beviltiškai. p 

Neišvystytas sugebėjimas keistas 


Vienas neurotiškų asmenybių bruožų - nesugebėjimas 
keistis. 

Juk pats gyvenimas ir asmenybės raida reikalauja nuo- 
latinės kaitos ir prisitaikymo prie to, kas vyksta su mumis 
ir aplink mus. 

Vaikas gimsta, nes atsiskiria nuo motinos kūno. Jis išei- 
na iš motinos įsčių, kur šilta ir gera, kur kūdikį pasiekia 
vien švelnūs garsai, kur jis nuolat maitinamas ir jo nevei- 
kia žemės traukos jėga. 

Kas nesugeba atlikti šio virsmo, miršta. 

Atsiskyrę nuo motinos kūno pradedame naują gyve- 
nimo etapą. Šis „išėjimo-perėjimo“ principas kartosis kol 
gyvi būsim. 

Gyvenimas - ilga pasikeitimų grandinė. 

Deja, daugelis mano, kad jei jau suaugai, turi gerą dar- 
bą, sukūrei šeimą, tai tavo augimas jau pasibaigęs. 

"Tačiau augti nepaliaujama. 

Kaita nenutrūksta. 

Sveikus, gyvybingus, brandžius, sąmoningus žmones vi- 
suomet veikia jų vidinis psichinis ir dvasinis gyvybingumas, 
nuolat skatinantis keistis ir tobulėti. 

Linkiu sau ir jums nesiliauti tobulėjus net ir sulaukus 
senyvo amžiaus. Iki pat mirties. Mirties, kuri, tikinčiojo Die- 
vą akimis, mus atvers dar kitai gyvenimo formai. 

Žmogus niekada nemiršta. 


Jei yra nusiteikęs keistis. 

Jei sugeba atsiverti ir atsinaujinti, siekti vis naujų, dva- 
siškai brandesnių tikslų. 


Kas atsisako keistis, jau yra negyvas. 


Ką daryti? 


Apsivalyti. 

Nėra kitos išeities, jei norime prasmingai gyventi. Jei 
siekiame nepasiduoti griaunančiai ir mirtį sėjančiai jėgai, 
kuria užsikrėtusi žmonija. Mūsų visuomenė, tokia galinga 
ir net arogantiška dėl savo susikurtų technologijų, atsisakė 
senųjų apsivalymo ritualų. Gal dėl šios priežasties įvairiose 
visuomenės srityse taip greitai ir nepaliaujamai plinta mir- 
ties kultūra? Psichinės, dvasinės mirties. 

Žmogiškosios būtybės, net ir suvokdamos, jog vis la- 
biau ritasi dvasinės mirties link, mažai ką daro, kad išsigel- 
beėtų. 

Kodėl? 

Gal todėl, kad nepaiso širdies. 

Arba gal dėl to, kad supranta, jog vien protas, psicho- 
terapija ir pasaulietiški dalykai nepagydo, ir nujaučia, kad 
būtina leistis į kelionę, atsiduoti gyvenimo paslapčiai ir 


Dievui. 


TIKRASIS MŪSŲ VARDAS 


Negalvokime, kad galime teisingai suprasti kitus ir drau- 
gystę, jei dar nesame atradę tikrojo savo vardo. 

Po ilgus metus trukusio žmogaus psichikos tyrinėjimo 
supratau, kad vienas svarbiausių asmens egzistencijos 
veiksnių, būtinų jo psichinei raidai, psichologinei pusiau- 
svyrai ir vidinei darnai, yra sugebėjimas pažvelgti į save 
iš šalies. 
| Mūsų „aš“ ne tik galvoja, suvokia 17 mato, bet sugeba 
apie save galvoti, save suvokti, save matyti. Esminiai gy- 
venimo dalykai daugiausia priklauso nuo to, kaip žmogus 
save vertina ir kaip jis jaučiasi. 

Nelengva suvokti, kas iš tikrųjų esi. 

Žmogus dažnai klysta galvodamas apie save. Manosi 
esąs geresnis, protingesnis, nuovokesnis nei iš tiesų yra, ar- 
ba jam atrodo, kad yra blogesnis, kvailesnis, žioplesnis nei 
iš tikrųjų. Abiem atvejais mato save klaidingai. 

Ir tada, kai save pervertiname, priskirdami sau neeg- 
zistuojančius sugebėjimus, neužtarnautus, „išpūstus“ nuo- 
pelnus, ir tada, kai save nuvertiname, nepastebėdami savo 
tikrųjų gabumų ir nuopelnų, atsiduriame mistifikacijų, 
saviapgaulės, veidmainystės, melo viešpatijoje. Dėl to ken- 
čiame ir mes, ir tie, kurie šalia mūsų. 

Tik realybę atitinkantis savęs vertinimas, kurį galime 
pasiekti kuo labiau išsivadavę iš neurozių, sukuria vidinę 
gerovę, giedrumą, skatina toliau augti ir patį žmogų, ir jį 
supančiuosius. 

"Tačiau tikrasis vardas, tikroji tapatybė atrandama pa- 

slaptingai. 
Dvasios dėka. 

Psichoanalizė ir psichoterapija gali tik padėti priartėti 
prie tikrosios savo tapatybės, žingsnis po žingsnio plėšiant 
kaukes nuo netikro savojo „aš“. Šie mokslai gali priartinti 
prie tikrosios mūsų taptybės, bet ne iki galo. 

Tikroji mūsų tapatybė nuo mūsų paslėpta. 


Tačiau tai ir suteikia gyvenimui skonio. 


Personalistinė savianalize 


Mano psichoanalitinėje vizijoje savianalizės tikslas — 
tobulėjimas, sąmoningumo klestėjimas. Todėl labai svar- 
bu ištirti, išanalizuoti, iškelti į dienos šviesą tuos ankstes- 
nio gyvenimo etapus, per kuriuos susiformavo psichiniai 
mechanizmai, kliudantys žmogui augti ir keistis. Tokie me- 
chanizmai dažniausiai susikuria jau vaikystėje. Jei žmogus 
iš jų neišsiveržia, jei pasąmonėje lieka įstrigęs ankstesnėje 
raidos stadijoje, jis 1r brandaus amžiaus sulaukęs nuolat 
kartos vaikystėje įgytus neproduktyvius mechanizmus. 

Mano požiūriu, savianalizė ir savikritika turi būti nu- 
kreipta į tikslą. 

Dvasinį tikslą. 

Mano praktikuojamas psichoanalizės metodas nėra iš- 
imtinė psichologų teisė. Jis skirtas visiems, prieinamas 


kiekvienam žmogui, nusiteikusiam, jaučiančiam polinkį 

gilintis į save. Šis metodas leidžia nuodugniai save pažinti, 
o pažinus — tobulėti. 

Asmenybė turėtų nuolat taikyti šį metodą. 

Nesitenkinti paviršutinišku požiūriu į save, 0 atrasti tai, 
kas slypi už susikurtų prasimanymų, apsidraudimų, pasi- 
teisinimų. "Tai yra vienintelis kelias, padedantis sąmonėti. 

Kartais susidaro įspūdis, jog mūsų visuomenė tiesiog 
trokšta būti paviršutiniška, nes žmonės verčiau lankosi pas 
psichologus nei patys domisi savo vidiniu pasauliu. 

Gal todėl, kad savianalizė skausminga. 

Deja, kaip minėjau, kito sąmonėjimo būdo nėra. Šis iš 
tiesų nei lengvas, nei paprastas, nei savaimis. Jis sukelia 
vidinių kančių. 

Psichoanalizė, apie kurią kalbu, - ne žvitrus žodžių žais- 
mas, panašus į televizijos žaidimų kalbą, bet varginantis, 
kasdienis, tylus žingsniavimas mūsų sielos dykuma. 

"Tačiau tik šios dykumos smėlyje gali išsiskleisti naujo 


dvasinio gyvenimo gėlė. 


Užuot atstūmus — susivienyti 


Mūsų dienomis rašyti knygą apie draugystę panašu į 
beprotybę. 

Argi ne dramatiška, kad mūsų visuomenėje draugystės 
ryšiai paženklinti baimės ir nepasitikėjimo, kad mažai kas 
sugeba puoselėti nuoširdžius, šiltus santykius net su arti- 


mais ir brangiais žmonėmis? 

Taigi peršasi išvada: žmonija stokoja sąmoningumo, esa- 
me pamiršę, ką reiškia būti artimais, bendrauti, mylėti. Net 
vyrai ir žmonos, tėvai ir vaikai yra nutolę vieni nuo kitų ir 
neįsivaizduoja, kaip galėtų atrodyti jų šeima, suvienyta 
meilės, pasiaukojimo vienas kitam, spontaniškumo, drau- 
gystės. Nesusimąsto, kad būtent tai yra kiekvienos šeimos 
esmė. 

Kai gerai nesuvokiame patys savęs, i1mame vengti kito 
žmogaus, bijome jo artumo ar net nusigręžiame nuo jo. 

Ir dar blogiau. 

Sąmoningumo stoka mus verčia kenkti kitam. 

Smurtauti prieš kitus. 

Sergantis, užsisklendęs, iškreiptas, blogasis žmogaus 
„aš“ — griaunantis „aš“. 

O siekis „griauti kitus — tai iš esmės ne kas kita kaip 
noras griauti patį save. 


Ir atvirkščiai, sąmoningumo keliu einame į vienybę. 


PERKELTI DĖMESIO CENTRĄ 
UŽ SAVOjJO „AŠ“ RIBŲ 


Iš tiesų sugebėjimas prisitaikyti prie pasikeitimų nule- 
mia gimimą arba mirtį. Tęsdami giliosios psichikos analizę 
pastebėsime, kad pirmaisiais savo gyvenimo metais vaikas 
yra visiškai „pasinėręs“ į save. Jis jaučiasi taip, lyg pasaulio 
paskirtis būtų jam tarnauti. Neatsitiktinai psichologijoje 


yra prigijęs „vaikiškos visagalybės“ terminas. 

Vaiko dėmesio centre - jis pats, vaikas nesugeba atsi- 
žvelgti į kitus žmones. 

Kiti jam neegzistuoja. 

Arba, kitaip tariant, kiti jam yra tik jo „aš“ norų vykdy- 
tojai. Kiti žmonės nesuvokiami kaip nepriklausomi, sava- 
rankiški. Vaikas tiki, kad visi jį supantys žmonės ir daiktai 
yra jam pavaldūs ir privalo paklusti. 

Tolesnė psichikos raida vyksta ėmus suvokti, jog as- 
menys ir daiktai egzistuoja nepriklausomai nuo vaiko „aš“, 
nepavaldūs jo valiai. 

Motinos įsčiose tapatinęs save su visu pasauliu „aš“ pa- 
mažu įžengia į vis naujesnius, platesnius, sudėtingesnius 
išorinio pasaulio lygmenis, ir tai jam padeda pajusti savo 
ribotumą. 

Bręsdamas žmogus suvokia, kad gyvenime nori nenori 
tenka susidurti su kitais žmonėmis, kurie nuo jo skiriasi. 

Kuo labiau žmogus atsiriboja nuo savęs, tuo geriau su- 
geba įvertinti, kokia neaprėpiama ir įvairiapusiška yra tik- 
TOVė. 

Kuo labiau „aš“ lieka užsisklendęs, tuo siauresnis ir jo 
požiūris į tikrovę. 

Asmuo, kurio „aš“ sugeba pažvelgti į viską iš šalies, pa- 
stebi tai, kas nauja, kuria ir atsiveria gyvenimo tėkmei. 

Egocentriškas, egoistiškas „aš“, kuris galvoja vien apie 
save —- baimingas, kliedintis, nesugebantis stoti prieš tikro- 
vę tokią, kokia ji yra. 

Sąmoningumas - tai toks „aš“ bruožas, kurio dėka as- 


muo tampa pajėgus suvokti tikrovę kaip įvairiabriaunę, 

išgyventi fizinę, psichinę, dvasinę gyvenimo pilnatvę, nes 
jis perkelia dėmesio centrą už savojo „aš“ ribų - į transcen- 
denciją. 

"Tai viską keičia iš esmės. 

Asmuo praturtins savo ir kitų gyvenimą, jei sieks ne 
savintis, bet atsiverti; jei priims pasaulį kaip dovaną, o ne 
kaip sau priklausančią nuosavybę; jei gyvens ne dėl savęs, 
o kitų vardan. 

Ne dominuos, ne savinsis, bet mylės ir tarnaus. 

Perkelti dėmesio centrą už savojo „aš“ ribų - tai di- 
džiuotis ne tuo, ką sugebame padaryti, bet tuo, kas mums 
yra padaryta. 

Grįsdami gyvenimą šiomis tiesomis, galime pajusti tik- 
rąją darną, tikrą bendrystę, tikrą susitaikymą su savimi, su 
kitais, su pasauliu, net su priešais ir su mirtimi. 


Su Dievu. 


Beprasmybės smurtas 


Susitelkę į save žmonės nesugeba su niekuo brandžiai 
bendrauti. 

Užsisklendę savyje žmonės nemoka suteikti prasmės net 
sau patiems. 

Jie neturi jėgų. 

Jaučiasi neramūs, prislėgti. 

Jei asmuo neperkelia dėmesio centro į kitus ir Kitą, t. y. 


Dievą, jis praranda savo egzistencijos prasmę. Neatsivėrus 

kitiems ir Kitam, liekama savo pačių belaisviais. Tada už- 
plūsta nepasitenkinimas, priešiškumas, silpnumas. 

Nepasitenkinimas, nes stinga giliosios gyvenimo pra- 
smės. 

Priešiškumas, nes jį sukelia vidinė tuštuma. 

Silpnumas, nes nėra jėgų pasipriešinti nemaloniems po- 
jūčiams, kylantiems mūsų viduje. 

Beprasmybė mus padaro savo pačių vergais. 

Priešiškumas, kylantis iš beprasmybės, verčia naikinti 
save. 

O asmuo, susikoncentravęs į kitus žmones, į Dievą, 
atranda prasmės pilnatvę. Jis aprėpia tikrovės visumą, su- 
vokia jos įvairiapusiškumą, skirtingumų sankirtas ir taip 
išsivaduoja iš nepasitenkinimo, priešiškumo, silpnumo. 

Vidujai laisvas žmogus moka džiaugtis, nes sugeba su- 
prasti tikrąją gyvenimo prasmę. 

Suvokia savo gyvenimo svarbą. 

Egzistavimo svarbą. 


Ir žino, kad visa tai jis gavo dovanai. 


Sugebėjimas duoti dovanai 


Mūsų laikmečio kultūroje sugebėjimas duoti dovanai 
turbūt yra vienas labiausiai paneigtų, pamirštų dalykų. 

Kodėl? 

Nes mūsų visuomenė tiki, kad viską gauti yra privalu. 
Mūsų laikmečio žmonės, apakinti visagalybės kliedesio, 
trokšta turėti ko tik įsigeidę. Mažai kas supranta, kad viską 

esame gavę dovanai. Žmonės nepastebi, kad dangų, žemę, 
saulę, orą, vandenį esame gavę veltui! 

Net jei 1r neturėtume jokios nuosavybės, būtume tur- 
tingi. 

Be to, savyje nešiojame galingą jėgą, dieviškąją kibirkštį. 

Niekas negali iš mūsų jos atimti, nebent mes patys. 

Štai kodėl sąmoningumas ir dvasios giedrumas skirtas 
kiekvienam, o ne keliems išrinktiesiems. Tačiau turime iš- 
mokti laukti. Savindamiesi ir stengdamiesi viską aplinkui 
užvaldyti, to tikrai nepasieksime. 

Reikia išmokti laukti, išmokti atrasti darną su pasauliu, 
su gamta, su viskuo. 

Sugebėjimas duoti dovanai mus moko štai ko — būti 
patenkintus, kad gyvename, dėkoti už kiekvieną savo gy- 
venimo dieną ir naktį. Džiaugtis dabartimi, nesisieloti dėl 
praeities ir nelaukti stebuklų iš ateities. Tai - ne hedoniz- 
mas. "Tai - realizmas. 

Nusiteikę sąmoningai laukti, žvelgdami į tikrovę opti- 
mistiškai, galime įvairiose, net ir sunkiausiose, situacijose 
atrasti teigiamybių, naudingų savo psichologiniam bei dva- 


siniam augimui. 


MES IR KITI 


Kitų žmonių poreikis 


Neapgaudinčkime savęs — kiti žmonės mums būtini! 

Negalime be jų syventi. 

Negalime be jų bręsti. 

Net ir tas, kuris neigia ir atstumia kitus, negali be jų 
išsiversti. Kad žmogiškoji būtybė išgyventų, jai nuo pat gi- 
mimo reikia kitų žmonių. Visų pirma — motinos. Bet net ir 
suaugus, tapus savarankiškiems, kiti yra reikalingi tam, kad 
augtume, turėtume su kuo bendrauti ir dalintis. 

Gal todėl neretai žodis „draugystė“ slepia naudos sieki- 
mą, išskaičiavimą, neurozę, prievartą, ištvirkimą. Daugelis 
draugystę supranta kaip kito žmogaus naudojimą savo ma- 
lonumui, asmeniniams interesams, liguistoms fantazijoms 
įgyvendinti. Apsižvalgę aplinkui pastebėsime, kad draugys- 
tės ir meilės vardu dažnai būna dangstomas net smurtas. 

"Tačiau net ir palikę nuošaly kraštutinius atvejus, gali- 
me pastebėti, kad žmonių tarpusavio santykiai retai būna 
iš tikrųjų laisvi, tikri, nesuinteresuoti. 

Nejaugi jausti kitų poreikį — tai juos išnaudoti, pajung- 
ti savo interesams? 

Ir tai vadinama draugyste? 

Kas tuomet yra tie kiti? 

Požiūris į kitus žmones 


Vis labiau įsitikinu, kad su žmonėmis dažniausiai ben- 
draujame pagal mūsų pačių susikurtą jų įvaizdį. Retai 
stengiamės gilintis į kitą. Taigi mūsų santykiai dažniausiai 
remiasi paviršutinišku kito žmogaus įsivaizdavimu, o ne tik- 
raisiais jo bruožais, tikrąja jo esybe. 

Kai kurie tyrinėtojai tai aiškina remdamiesi pirmaisias 
kūdikio santykiais su motina. Jie mano, kad vaikas kuriasi 
savo paties įvaizdį pagal tai, ar motina visuomet yra šalia 
jo (pavadinkime ją „gerąja motina“), ar nuolat palieka jį 
vieną („blogoji motina“). Pirmaisiais savo gyvenimo me- 
tais vaikas nesupranta skirtumo tarp gėrio ir blogio, todėl 
įsivaizduoja, kad jo motina yra gera, atsidavusi, rūpestin- 
ga, dėmesinga, švelni, supratinga. 

Vaikui pernelyg sudėtinga suvokti, kad tas pats asmuo 
gali turėti ir gerų, ir blogų bruožų. 

Deja, nemažai suaugusių žmonių taip ir lieka neišaugę 
iš kūdikystės amžiaus. Tokiems žmonėms ir toliau būdin- 
gas infantilus požiūris į kitus. Jie laiko gerais tik tuos, iš 
kurių sulaukia dėmesio, supratimo, įvertinimo. O tie, ku- 
rie ne visada dėmesingi ir atsidavę, jų manymu, yra blogi. 

"Toks požiūris kliudo augti. 

Iš esmės, tokie žmonės visą gyvenimą aplink save ieško 
„gerosios motinos“. 

Jie užmezga tarpusavio santykius dažniausiai nesąmo- 
ningai, tik tam, kad patenkintų šį savo poreikį. 


"Tokie žmonės nėra savarankiški. 

Jie dar neužaugę. 
Kitus jie vertina per savo egocentrizmo, egoizmo, in- 
fantilumo, vaikiškos visagalybės prizmę. 
“| Vaikas, kuris sugebėjo suprasti, kad jo motina turi ir 
gerų, ir blogų bruožų, suaugęs mokės lengviau prisitaikyti 
prie supančios tikrovės ir gyvenimo. 
Juk kiekviena žmogiška būtybė turi ir privalumų, ir trū- 
kumų, ir teigiamų, ir neigiamų bruožų. 
"Todėl į kitą Žmogų žiūrėti reikia visybiškai, matyti visas 
jo puses. 
Būti draugais — tai suvokti kitą kaip unikalų ir nepa- 
kartojamą, pripažinti jo savarankiškumą ir skirtingumą. 
"Taip priimti kitą žmogų - tai išsiveržti iš užburto rato, 
kuriame mus laiko vaikiškas narcisizmas ir egocentrizmas. 
Išdrįsdami susidurti akis į akį su kito žmogaus negaty- 
viąja puse, imame pripažinti ir savo pačių neigiamybes, 
suprantame, jog nesame visa ka centras. Pradedame augi- 


mo ir sąmonėjimo kelionę. 


Ketvirta dalis 


NAUJAS IR SENAS BŪDAS 
SUPRASTI DRAUGYSTĘ 


DRAUGYSTĖ —- TAI... 


Svetingumas 


Mūsų agresyvioje ir konkuruojančioje visuomenėje jau 
seniai pranykęs svečio įvaizdis. Tai įrodo, kad mažai kas 
pripažįsta draugystę. 

Senojoje kultūroje svečias buvo kažkas sakralaus. 

Niekas nesigilino, ar jis geras, ar blogas: jį priimdavo 
ir tiek. 

Kol jis viešėdavo, niekas neturėjo teisės jo užgauti, su- 
žeisti, užmušti — panaudoti prieš jį smurtą. Šis draudimas 
buvo absoliutus, galiojo kiekvienam. Antra vertus, svečias 
būdavo keliaujantis asmuo, laikinai pasitraukęs iš savo gy- 
venamosios teritorijos — taigi niekieno neginamas, vienišas, 
palikęs savo namus ir artimuosius, reikalingas pagalbos ir 
kitų svetingumo. 

Panagrinėkime svetingumą iš psichologinės pusės. 

Iš esmės, svečias, prašydamas būti priimtas tų, kurie 


gyvena savo krašte, savo namuose su artimaisias, kurių 


11 


gyvenimas teka įprastine vaga, sulaužo tam tikrą nusi- 
stovėjusią tvarką. 

Tai tampa naujumo, kaitos, rizikos veiksniu. 

"Tas, kuris priima svečią, turi kažką pakeisti savo gyve- 
nime. 

Turi parodyti svetingumą, patarnauti, apginti. 

Negali reikalauti, kad svečias jį aptarnautų. 

Taigi iš savanaudiškumo, dominavimo ir rizikos baimės 
svetingumas atveria duris į tarnystę, atvirumą, galimybę 
rizikuoti. 

Iš egoisto tampama altruistu. 

Man regis, taip pat ir šiandien - tas, kuris nori iš tikrų- 
jų būti kito draugas, turi suvokti ir priimti jį kaip svečią. 


Dovanojimas 


Ir čia daug ką galime paaiškinti vaiko santykiais su mo- 
tina pirmaisiais jo gyvenimo metais. 

Vaikui motina - visagalis asmuo, pasirengęs dėl jo au- 
kotis ir parūpinti viską, ko tik jam reikia. Vaikas, egocen- 
triška esybė, visada nori kažką gauti. Jaučiasi turįs teisę 
imti iš kito. Į motiną žiūri kaip į asmenį, kuris privalo 
duoti. Tokia vaiko nuostata yra esminė jam bendraujant 
su motina. 

Deja, daugelis niekada neatsikrato jos. Net ir suaugę. 

O tai stipriai įtakoja jų santykius su kitais. 

"Tokių žmonių draugystė bus pritvinkusi įtampos, veid- 
mainystės, prievartos, netikrumo. 

Sąmoningai ar nesąmoningai, jie visuomet kažko rei- 
kalaus iš kito. 

Niekada nieko neduos dovanai. 

Visada trokš būti mylimi. 

"Tačiau niekada nesistengs patys mylėti. 

Išnaudos visą savo energiją, kad nusipelnytų kitų pa- 
lankumo ir meilės. "Taip, jie išmoks būti švelnūs, lipšnūs ir 
meilūs. Bet ne todėl, kad kitiems padarytų gera, o kad kiti 
juos pamiltų ir su jais bičiuliautųsi. 

"Tokie žmonės savo viduje brandina blogį, nes lieka už- 
dari, nesugeba atsiverti ir pasikliauti kitais. 

"Tokie žmonės nėra geri - jie silpni. 

Tai didelis skirtumas. Pavyzdžiui, būna moterų, kurios 
gundo ir vilioja ne todėl, kad myli, bet todėl, kad norį 
būti garbinamos, trokšta, kad dėl jų kažkas eitų iš proto. 

Meilė — tai ilgos vidinės sielos ir dvasios kelionės rezul- 
tatas. Kelionės, į kurią tyliai leidžiamas: siekiant psicholo- 
ginio sąmoningumo. 

Tokia meilė nesiekia gundyti išoriniu blizgesiu. 

Žmonės, nesugebantys būti tikri draugai, užuot išmo- 
kę klausytis ir suprasti kitą, užsispyrę bukagalviškai laikosi 
idėjos, kad ne jie patys, o kiti privalo juos mylėti ir jiems 
tarnauti. 

Jie reikalauja, reiškia pretenzijas, įpareigoja, jaučiasi esą 
teisūs, bet niekada nieko neduoda kitam, jo nesiklauso, į jį 
nesigilina, niekada nemyli. 

Jie negerbia kito. 

Nesugeba įsijausti kito padėtį. 

Elgiasi taip, lyg kiti būtų jiems skolingi. 

Nori būti mylimi, bet patys nemyli. 

Nori, kad kiti jais rūpintųsi, bet patys nesirūpina. 
Jie nemoka gyventi savo jėgomis. 


Nejaučia savęs, todėl nesugeba jausti ir kito žmogaus. 


Atleidimas 


Draugystė - tai ir susitaikyti, atleisti. 

Nelengva kalbėti apie atleidimą. Bandydami jį apibrėžti 
rizikuojame pernelyg supaprastinti. 

Esu įsitikinęs, kad išmokti atleisti - būtinas sąmonėjimo 
etapas. Nes atleidimas išlaisvina nuo išpuikėliškos strategi- 
jos: išpūsti savo vertę prieš kitą, laikyti jį po padu, žeminti 
ar sukelti jam kaltės jausmą. 

Atleisti gebame pačia giliausia i1r sąmoningiausia mūsų 
esybės dalimi. 

Atleisti - ne neigti. 

Atleisti - ne pamiršti. 

Atleisti - ne užmerkti akis prieš padarytą blogį, bet pa- 
klausti savęs, kodėl kitas asmuo taip pasielgė. Tai įgalina 
naujai suprasti tarpusavio santykius. Personalizmo šviesoje 
atleisti — tai išsiveržti iš nesupratingumo, iš ankštų, siaurų 
schemų, pagal kurias buvo vertinami kiti žmonės. 

Atleisti - tai pažvelgti į pasaulį plačiai. 

Atleisti, mano požiūriu, — tai įvykdyti revoliuciją. 


Nes atleidimas - asimetriškas atsakas. 


14 


Atleisti reiškia sutraukyti neapykantos, įžeidimų ir keršto 
grandinę - persekiojančią, besikartojančią, beprotišką. At- 
leisdami išbraukiame priešo ir blogojo sąvokas, jas pa- 
keisdami psichologinėmis bei dvasinėmis kurčiojo, aklojo 
kategorijomis. Juk blogis gimsta iš nežinojimo, nejautru- 
mo, nepastabumo, nesugebėjimo įžvelgti prasmę. 

Atleisti reiškia suvokti, perprasti. 

Tai reiškia būti draugais, įsijausti į kitą, suprasti gilią- 


sias priežastis, dėl kurių žmogus pasielgė užgauliai. 


Savo vertės suvokimas 


"Tam, kad suteiktume teisingą prasmę tikrovei ir nesu- 
sipratimus, galinčius kilti tarp draugų, būtina įsis3monin- 
ti, o drauge tinkamai įvertintume savo asmens vertę. Ma- 
no galva, tai yra žmogiškosios egzistencijos pamatas. "Tai, 
kaip žmogus save vertina, neišdildomai paženklina jo są- 
monę ir nulemia jo santykius su žmonėmis, daiktais, gyve- 
nimo įvykiais. 

Savo vertės įsisąmoninimas neatsiranda atsitiktinai ar 
iš Dievo malonės. Jo negalime pasiekti vieni patys, vien 
savo vidinėmis jėgomis. "Tai vyksta bendraujant su kitais 
žmonėmis. 

Pirmiausia — su tėvais. 

Jų meilės dėka. 

Savo vertę suvokti pradedame dar vaikystėje. Suaugę 
galime ją stiprinti, bet pradėti viską nuo pradžių yra be 
galo sunku. Jei vaikystėje buvo padėti tvirti teigiamo savęs 

vertinimo pamatai, vėliau niekas (net sunkiausi gyvenimo 
išbandymai) neįstengs jų iki galo sunaikinti. 

Savo vertę suvokti yra būtina tam, kad išgyventume, 
nes tik tada galime pasirūpinti savimi. 

Apginti save. 

"Tas, kuris jaučiasi mažai mylimas, jaučiasi ir nesvarbus. 

Nemano esąs vertingas. 

Todėl nesirūpina savimi. 

Nesaugo savęs. 

Daro, kas šauna į galvą. 

(Taigi tėvais" Iaip jau ne kartą esu minėjęs, yra patys 
svarbiausi žiūonės, nuo kurių priklauso tai, ar jų vaikas bus 
sveika asmenybė. Neabejokime - kiekvienas vaikas širdyje 
jaučia, ar tėvai tikrai jį myli, ar ne. 

Štai kokie yra tėvai, kurių negatyvi elgsena sukelia vaiko 
neurozes: 

— tėvai, kurių nuolat nėra šalia, todėl vaikas bijosi būti 
apleistas; 

— tėvai, kurie per daug „prilipę“ prie vaiko, paralyžiuoja 
ji psichologiškai, neleidžia jam augti, daryti klaidų, iš ku- 
rių jis pats galėtų pasimokyti; 

— baudžiantys tėvai, kurie vaiką muša, kumščiuoja, 
stumdo arba terorizuoja psichologiškai - griežtais, piktais, 
atšiauriais žvilgsniais be jokios priežasties skatina vaiko bai- 
mę ir nerimą, versdami jį jaustis nesaugų ir bevertį. 

Pastaruoju atveju susiduriame su tėvais, kurie greičiau- 
siai ir patys vaikystėje buvo panašiai baudžiami, todėl ne- 
kenčia savo vaikų arba jaučia priedermę juos kontroliuoti, 


valdyti, žlugdyti. 

Tuomet, kai tėvai nesirūpina savo vaikais ir jų nepri- 
žiūri, kai nuolat juos palieka vienus ir neskiria jiems reikia- 
mo dėmesio, o augina tik iš pareigos, nes „visi taip daro“, 
vaikai jaučiasi beviltiškai apleisti, atstumti, nereikalingi. Šie 


nemalonūs jausmai žmones persekios ir suaugus. 


DRAUGAUTI REIKIA IŠMOKTI 


Esu įsitikinęs, kad draugauti reikia išmokti. 

Draugais netampama savaime. 

Nors daugelis galvoja, kad draugystė - atsitiktinumas, 
ji prasideda nuo tarpusavio simpatijų, bendrų interesų. Gal 
todėl tikrą draugystę retai besutinkame. Žmonėms ben- 
drauti darosi vis kebliau. Visuomenė, kurioje gyvename, 
mūsų neišmoko būti tikrais draugais. Atvirkščiai, moko ir 
skatina konkurenciją, dominavimą, savininkiškumą, agre- 
syvumą ir teigia, kad tie, kurie taip gyvena, yra vertingi, 
teisūs, gerbtini, jais reikia sekti ir žavėtis. 

Juos laiko laimėtojais. 

O tas, kuris moka draugauti, mylėti, yra sąmoningas ir 
dvasingas, laikomas naiviu, kvailu teoretiku. Tokio neverta 
gerbti, juo labiau sekti jo pavyzdžiu. 

Vartotojiška visuomenė, orientuota į masinį skonį, iš- 
trynė draugystės sąvokos prasmę, nors šis žodis vartojamas 
labai dažnai. Net rašydami laišką įpratome kreiptis „bran- 


gus drauge...“, nors adresato gal ir akyse nesame regėję. 

Vyras ir moteris bendraudami kartoja „aš tave myliu“, 
bet nesuvokia, ką tai reiškia. „Myliu tave“ dažnai painioja- 
mas su „tu man patinki“, „man tavęs reikia“, „su tavimi 
gerai jaučiuosi“, „mūsų seksualinis gyvenimas puikus“, o 
šie dalykai — tai juk ne tas pats, kas meilė. 


Draugystė - rimtas dalykas. | 


I m a 


a 


Kad turėtume "draugų, "pirmiausia reikia išmokti būti 
draugais. 

Savęs nesuvokiantys žmonės draugų neturi. Nors jie 
patys galvoja kitaip. 

Be to, draugystė, apie kurią kalbu, yra įmanoma tik su 
keliais žmonėmis per visą gyvenimą. Kas sakosi turįs daug 
draugų, iš tiesų neturi nė vieno. Negalime laikyti draugais 
tų, kurie labiau domisi daiktais nei žmonėmis arba papras- 


čiausiai savęs nesuvokia. 


Individualus ir sąmoningas pasirinkimas 


Būti araugu, tapti asmeniu, atviru draugystei — pasi- 
diakimas“ 

Pasirinkimas, kuris nėra lengvas ir patogus. 

Jis prieinamas tik sąmoningiesiems. 

Visi patyrėme, kaip sunku priimti sprendimą dėl savęs, 
patiems išsiaiškinti gyvenime nutinkančius įvykius, patiems 
rasti tinkamus veikimo būdus. Tam, kad užklupus išbandy- 
mams nepaskęstume neviltyje, turime tapti sąmoningais 


asmenimis, kad ir kiek tai kainuotų. 

Jei nesirenkame, jei atsisakome kentėti dėl savo klai- 
dingų sprendimų, negalime augti. Tik patvirtindami sa- 
vo pasirinkimų vertę, tampame asmenimis, sąmoningomis 
būtybėmis. 

Deja, daugelis renkasi neįsiklausydami į savo vidinį bal- 
są, stengdamiesi įgyvendinti visuomenės, kolektyvo, gyve- 
namosios aplinkos lūkesčius. Dažnai pasitenkinimas savimi 
Jaučiamas tik tada, kai prisitaikoma prie visuomenėje pri- 
imtų gyvenimo stereotipų. Tačiau šie dalykai daugiausia 
lieka paviršutiniai, nesusiję su asmens vidiniu pasauliu. 

Būdami prisitaikėliai, darydami tai, ką visi daro, šian- 
dien daugelis manosi esą laisvi ir jaučiasi ramūs. 

"Tačiau už tai jie užmoka nesąmoningumu. 

Deja, regis, to net nepastebėdami. 

Bet aš tikiu, kad draugaujant nereikia tikėtis lengvų, 
patogių sprendimų, ieškoti visiems vienodų atsakymų. At- 
virkščiai: draugystėje reikia ieškoti individualių ir tikrų at- 
sakymų, neslepiant, kad esi silpnas ar pasimetęs. Nes tikra 
draugystė — tai visapusiškas pasitikėjimas ir tarpusavio su- 
tarimas, kurio būtina dalimi tampa ir skausmas: išsiskyri- 


mo, kaitos, naujo, gilesnio sąmoningumo gimimo. 


Liaulis save abpgaudinėjus 


Kad pasirinktume, reikia įsigilinti į save. 
Bet tai nelengva. 
To galima išmokti, bet niekas mūsų nemoko. 


v66 


Įžengti į savo „aš“ gelmę skausminga, nes čia susiduriame 

su senomis baimėmis, nerimu, neviltimi, silpnumu, košma- 
rais, atstūmimu, nusivylimais, kurių nenorėtume sutikti. 

Tai ypač ryšku jausmų srityje, kur „įpainiota“ širdis ir 
emocijos. Pasirinkimai, susiję su jausmų pasauliu, yra ypač 
skausmingi ir sunkūs, nes sugrąžina mus į praeitį, į vai- 
kystę, paauglystę, kai jautėmės vieniši, silpni, pažeidžiami, 
reikalingi rūpesčio ir meilės. 

Kai norėjome būti išklausyti ir priimti. 

Kai mums reikėjo draugystės. Tikros. 

Dėl šių priežasčių, net būdami suaugę, jausmų srityje 
renkamės tai, kas mus apsaugotų nuo rizikos, kančios, pra- 
radimo, vienatvės, bet iš tikrųjų tik apgaudinėjame save. 
Nors jaučiame, kad santykiai su žmogumi seniai nutrūkę, 
kad jau esame jį praradę, tačiau vis tiek bendraujame, 
nes bijome praradimo jausmo, taigi ieškome išsigelbėjimo 
saviapgaulėje. | 

"Tikros draugystės pareiga — padėti liautis save apgau- 


dinėjus. 
DRAUGYSTĖS ESMĖ 


Draugauti - gyventi 


Draugystė - tai gyvenimas, o ne kova už būvį. 

Kovoti už būvį — tai būti virš kažko ar kieno nors. 

Gyventi — tai remtis savimi. 

Nereikia bijoti susitikti akis į akį su savo poreikiais ir bai- 
mėmis. Vis vien nuo jų nepabėgsime. Tad verta įžvelgti tei- 

giamą jų pusę: priimti savo baimes, kančią ir poreikius kaip 
vienintelį būdą geriau, visapusiškiau pažinti save ir pasaulį. 

Laisvi tampame tik supratę, kad niekada nebūsime ab- 
soliučiai laimingi. Visada bus kažkas, dėl ko jausimės nepa- 
tenkinti. Mūsų laikmečio kultūra mus moko, kad neverta 
susitaikyti su kančia, psichologiniu skausmu, nerimu. Be 
abejo, pasyviai likti tokioje būklėje neprotinga, tačiau aš 
manau, kad kiekvienas žmogus, jei jis yra sąmoningas, pa- 
tiria ir privalo gyvenime patirti sunkių akimirkų, skausmo, 
nevilties. 

Psichologiškai subręsti neįmanoma nerizikuojant suklysti 
ir pasimokyti iš praeities klaidų. Kai sutinku žmones, kurie 
tvirtina, jog niekada nekentėjo arba niekada nepralaimė- 
jo, Žinau, kad kalbu su psichologiškai mirusiais žmonėmis, 
kurie niekada ir negyveno. 

Mano supratimu, gyventi — tai bandyti vis iš naujo. 

Nuolat rizikuoti. 

Mokėti pralaimėti. 


Draugauti - ne valdyti 


Joks žmogus neturi teisės valdyti kito žmogaus. 

Ir vis dėlto didžioji mūsų dalis sugeba egzistuoti tik 
sąmoningai arba nesąmoningai manipuliuodami kitais. 

"Tokiuose santykiuose draugystės nėra. 

Taip besielgiantis žmogus, užuot užmezgęs ryšį su drau- 
giškai nusiteikusių asmeniu, užsitempia visažinio teisuolio 


kaukę ir ima tikėti, kad turi teisę ir pareigą keisti kitą. 

Nauja. stiprybės samprata 


Man stiprieji — tai ne vadinamieji laimėtojai. "Tai tie, 
kurie sugeba ištverti pralaimėjimus, praradimus, kančią. 
Tie, kurie nebijo eksperimentuoti. 
Tie, kurie ieško, bando, rizikuoja, nepaiso pavojų. 
Tie, kurie peržengia nustatytas ribas, renkasi nežino- 
mą vietoj žinomo, kurie nebijo pralaimėti ar būti sutriuš- 
kinti. 

Mūsų kultūroje nesėkmė, pralaimėjimas ir klaidos lai- 
komi nepageidautinais dalykais. O mano požiūriu, jei su- 
klydai - tai reiškia, kad bandei. Išdrįsai bandyti. Manau, 
kad tie, kuriems pažįstamas kančios ir jėgų praradimo jaus- 


mas, kurie kartais pasijunta baltomis varnomis — tikri as- 


„= 


menys. 

Kadangi patirti tikrąjį gyvenimo skonį, suprasti, kas iš 
tikrųjų yra gyvenimas, gali tik tie, kurie išdrįsta pasiduoti 
jausmams, išdrįsta veikti, kentėti, pralaimėti, patirti nusi- 
vylimą, silpnumą, lūkesčių neišsipildymą. 

Draugų gali turėti tik tie, kurie pirmiausiai pažino sa- 
vo pačių silpnybes ir ribotumą, kurie išmoko gerai suprasti 
save ir drauge kitus. 

"Tačiau kai suklystame, kai ima kamuoti silpnumo, bejė- 
giškumo, bevertiškumo jausmas, svarbu nesijausti ligoniais 
ar priėjusiais liepto galą. 

Mūsų viduje slypi begalybė, dieviška jėga. 

Mūsų ribotumas ir klaidos tikrai nėra viską lemiančios, 


neįveikiamos. Kuo geriau pažįstame save ir kuo blaiviau 

įvertiname savo jėgas, tuo stipresni tampame ir taip išple- 
čiame savo galimybių ribas. 

Esu įsitikinęs: susidurti su savo neigiamąja, silpnąja da- 
limi yra dramatiška, bet tai - vienintelis kelias patekti į 
savo vidų. 

Draugystė - vieta, kur būnama savimi, kur nesigėdija- 
ma atskleisti savo trūkumų, kur ieškoma savo stiprybės ir 
kur ji galiausiai atrandama. 


Draugystė — ne kompromisas 


Draugaudami būtinai prieiname kryžkelę. Prieš mus at- 
siveria du tolesni keliai. Vienas — tiesus ir lengvas, kuriuo 
eidami galime išvengti sunkumų ir pasiekti kompromisą. 
Kitas - sunkesnis ir labiau varginantis. Tai tiesos, tikrumo, 
žodžių ir darbų vienybės kelias. 

Tie, kurie renkasi kompromiso ir paviršutinybės kelią — 
pažįstamą, lygų, jau ištirtą, nepavojingą - niekuomet ne- 
taps tikrais draugais. 

Jie negyvens. 

Pasirinkusieji antrąjį susidurs su sunkumais, nepatogu- 
mais, nesusipratimais, ginčais, tačiau jie bus gyvi ir teiks 
gyvybę kitiems. 

Ištirs savo ir kito dar nepažintus bruožus. 

Susigrums sų žmoguje tūnančiais demonais. 

Augs. 

Skleisis jų sąmoningumas ir išmintis. 


Bus akimirkų, kai atrodys, jog proto šviesa užtemsta ir 

viršų 1ma paslėptoji mūsų dalis — silpna, iracionali, pasą- 
moninė. Tik neišsigąskime! Dar daugiau - pažvelkime šiai 
savo šešėlinei pusei tiesiai į akis ir bandykime suprasti, kas 
ji yra. 

Šis draugystės kelias mums padeda suprasti ir tai, jog 
protas nepajėgia savyje sutalpinti neišmatuojamos įvairia- 
pusės tikrovės. 

"Tačiau tegu nepabūgsta mūsų širdys. 

Prisiminkime, kad esame vieninteliai ir nepakartojami. 

Prisiminkime, kad mumyse glūdi dieviškumas. 

Prisiminkime, kad kiekvienas atėjome į šį pasaulį atlik- 
ti tam tikros užduoties. 

Visi esame skirtingi. 

Kiekvienas esame autentiškas kūrinys, o ne kažkieno 


kopija. 
Draugystė yra individuali 


Aš (ir ne tik aš vienas) teigiu, kad visuomenėje, kurioje 
mus įtikinėja, jog esame vienodi kaip vandens lašai ir pri- 
klausomi nuo aplinkybių, visuomenėje, kurioje su mumis 
elgiamasi lyg su abonentiniais numeriais, beveidžiais var- 
totojais, per atstumą valdoma auditorija, būtina apginti žmo- 
giškos būtybės išskirtinumą, negalima jos paversti masės 
dalimi, serijinės gamybos produktu, negyvu trafaretu. 

Kiekvieno žmogaus prigimtyje aptinkame galimybę 
pasiekti individualų, patį asmeniškiausią, tik jam vienam 
būdingą sąmoningumą. 

Žiniasklaida norėtų mus suvienodinti, atimti didžiulius 
mūsų individualybės turtus, nuskurdinti ir elgiasi su mu- 
mis taip, lyg tokie jau būtume. Deja, daugelis leidžiasi įtrau- 
kiami į šį žaidimą ir paklūsta šiandienos galingųjų nuolat 
peršamiems standartams. 

Išties reikia daug budrumo, kad neįpultume į subtilias 
propaguojamų stereotipų pinkles, į ekonominės ir sociali- 
nės gerovės, tarpasmenio ir seksualinio paviršutiniškumo 
žabangas. 

Nuolatinis budrumas mums leidžia neprarasti savo 
prigimties originalumo, t. y. individualumo. Mano supra- 
timu, prarasti savo prigimties savitumą - tai psichiškai 
mirti. Argi tie, kurie nusilenkia įsigalėjusiems stereotipams 
ir jaučiasi laimingi tik įgiję tai, ką tie stereotipai bruka, yra 
gyvi? 

Šių dienų pasaulyje mūsų uždavinys yra pasipriešinti 
mus atakuojantiems gyvenimo modeliams ir atrasti mūsų 
nepakartojamos asmenybės originalumą, savitumą, išskir- 
tinumą. 

Nepaisant klastingiausių pasaulio pinklių, niekas prieš 
mūsų valią negali atimti mūsų asmeniškumo. Tačiau nepa- 
mirškime, jog siekdami atrasti ir plėtoti savo asmeniškumą, 
unikalumą, išskirtines savo prigimties savybes ir pradėję 
save dvasiškai ugdyti, neišvengsime kančios, nerimo, net 
nevilties. 

Draugystė čia gali daug pagelbėti, nes ji iškelia į die- 
nos šviesą unikalius, išskirtinius asmens bruožus ir nudrasko 


šydus bei kaukes, dengiančius tikrąją jo esybę. 

MAIŠTAS 


Draugystė puoselėja asmens unikalumą 


Kiekvieno žmogaus prigimtyje egzistuoja įgimtas tik 
jam būdingas branduolys, kuris išskiria mus iš kitų. Visi jį 
turime. Deja, daugelis to nežino ir ramiai sau gyvena. 

Žmonės, sergantys psichinėmis ligomis, gali pagyti tik 
sveikosios dalies, slypinčios jų viduje, dėka. Nes jokia liga 
nesužeidžia, nesubjauroja minėtojo asmens branduolio. 

Jis yra esminis žmogaus psichinei raidai, dvasiniam to- 
bulėjimui. Žinoma, tam, kad jį išskleistume, turime įdėti 
daug varginančio darbo ir pastangų. Ypač todėl, kad tai 
darydami plaukiame prieš srovę ir galime likti nesuprasti. 

Jaustis unikaliems ir nepakartojamiems — tai maištas. 

"Tikra draugystė padeda atrasti ir išskleisti asmens uni- 
kalumą ir parodyti, koks jis nepakartojamas. 


Protas 17 Širdis 


Pakartosių esminį dalyką, apie kurį esu rašęs ir anks- 
tesnėse knygose: būti asmeniu — tai kiek galima labiau 
išsivaduoti iš savo neurozės, suteikti sau prasmę, pakilti 
iki transcendentinio, dvasinio gyvenimo lygmens, sąmo- 
ningai save suvokti, suprasti, koks esi skirtingas palyginti 
su kitais, su anoniminiu kolektyvu, realizuoti savo unika- 
lius asmeninius poreikius. 


"Tapti asmeniu — tai kovoti su viskuo, kas bando mus 

suniveliuoti, užprogramuoti, suvienodinti; atimti mūsų ort- 
ginalumą; tai kovoti su jėgomis, kurios veikia ir mūsų pa- 
čių viduje, skatindamos regresuoti, likti pasyviems, paklus- 
ti kitų nurodinėjimams; tai kovoti ir sų išoriniais veiksniais, 
kurie beatodairiškai stengiasi paversti mus marionetėmis. 
Tapti asmenybe — atskleisti savo autentiškus, išskirtinius 
bruožus ir savyje glūdintį kūrybingumą. 

Realizuoti save kaip asmenį — tai tikroji žmogiškosios 
egzistencijos prasmė. 

Bet tam reikia daug drąsos. 

Nes tobulėjimui ribų nėra. 

Nes reikia leistis į savo vidinio pasaulio gelmes ir gerai 
save pažinti, nenaudojant jokių „filtrų“, neieškant alibi ar 
pasiteisinimų. Taip pat būtina pripažinti ir savo silpnumus. 

Tą padaryti nėra paprasta, lengva, saugu. Taip elgda- 
miesi nežinome, kas mūsų laukia. 

Čia susiduriame su aibe konfliktų, dviprasmybių, klai- 
dų, išdavysčių, nesusipratimų, baimių, su tyla ir nerimu. 

Tačiau tam, kad pilnavertiškai gyventume, reikia pra- 
kalbinti savo širdį, neužtenka prisiversti galvoti. 

Reikia patiems gyventi gyvenimą, o ne leisti, kad gyve- 
nimas gyventų už mus. 

Reikia išvalyti savo vidų ir įsiklausyti į savo vidinį balsą, 
širdį, sielą, atpažinti unikalius vidinius įkvėpimus, kylan- 
čius mūsų prigimties gelmėse. 

Būtina pajusti savo vidinį ritmą. Ir nepulti jo derinti 


prie pasaulio ritmo. 

Tačiau taip gyvenantis žmogus dažnai aplinkiniams ir 
visuomenei atrodo keistuolis. Mat gyvenimo pilnatvė dau- 
geliui atrodo pavojinga. 

Nes tai — revoliucija. 

Nes tai atveria naujus kelius. 

Neleidžia aplinkai mūsų valdyti. 

Nes tai nauja, rizikinga, utopiška. 

Nes tas, kuris rūpinasi savo vidiniu gyvenimu, aklai ne- 
susitaiko su status guo, aklai nepaklūsta taisyklėms, aplinkos 
stereotipams, neigiantiems asmens individualybę. 

Kas nori gyventi ne tik galva, bet ir širdimi, rizikuoja 
būti išjuoktas, atstumtas, nubaustas. Kas nusileidžia į savo 
gelmes ir išdrįsta pažvelgti savo demonams į akis, lieka pa- 
ženklintas visiems laikams. 

Nes jis sąmoningas. 

Jis - asmuo. 


„MYLĖEK KITUS KAIP SAVE PATĮ“ 


Gal atrodo nesunku gyventi pagal šią taisyklę, bet taip 
nėra. 

Visi kalba apie draugystę, bet sunku rasti tikrą draugą. 

Kodėl? 

Todėl, kad daugelis žmonių nesugeba suvokti, įžvelgti 
savo pačių ir kitų unikalumo bei tikrosios prigimties. Taip, 
piktavališkumas ir niekšingumas kartais taip užtemdo akis, 
kad leidžia matyti vien kito trūkumus, silpnybes, ydas, 

užuot susikūrus visuminį žmogaus vaizdą kartu ir su jo 
privalumais. 

Taip atsitinka tada, kai stinga sąmoningumo, kai nesi- 
stengiama pažinti savęs, netriūsiama savo vidiniame pasau- 
lyje, netobulėjama psichiškai ir dvasiškai, kai neugdomas 
sąžinės jausmas ir dėl to nesugebama teisingai vertinti sa- 
vęs bei aplinkos. 

Užsikimšti ausis kitam kalbant ir matyti vien jo neigia- 
mybes — tai iš esmės ne kas kita kaip kvailas, netikęs būdas 
nesąmoningai neigti savo paties silpnumą, menkavertišku- 
mo jausmą, nerimą, ribotumą ir patikėti iliuzija, jog visa 
tai jau esi įveikęs. 

Kas nemoka užjausti kito dėl jo silpnumo, bet pabrėžia 
jo trūkumus tam, kad jį užgautų, apkaltintų, persekiotų ar 
nubaustų, nesuvokia ir pats savęs, savo trapumo. 

Baimingi, užsisklendę, kurti kitiems individai projek- 
tuoja į kitus tai, ką patys turi, bet ko nenori pripažinti. 

Tokie procesai ypač pasireiškia susidūrus su sunkumais, 
atstūmimu, išsiskyrimais, emocinėmis traumomis, kai, ne- 
įstengdami kažko suprasti ir įsisąmoninti, pradedame ieš- 
koti pasiteisinimų ir alibi išorėje, užuot pasistengę surasti 
priežastį savyje. Šio mechanizmo tikslas - užgniaužti savo 
menkavertiškumo jausmą. 

Jau esu minėjęs, kad tokioje situacijoje tėra vienintelis 
teisingas kelias — tai leistis į save, savo vidinį pasaulį, išsiaiš- 
kinti savo emocijas, impulsus, silpnybes, baimes. 

Pats gyvenimas rodo, kad atsisakius bręsti ir sąmonėti, 


neįmanoma sukurti tikros draugystės ir meilės santykių. 

Deja, nedaugelis sugeba nuoširdžiai bendrauti. "Tai — 
menas. Ilgo ir sunkaus vidinio plūkesčio rezultatas. 

Nepasitikiu tais, kurie metasi į kraštutinumus: ideali- 
zuoja arba atstumia, viską mato baltai arba juodai. Tikiu 
tais, kurie nepaisydami sunkumų stengiasi įsiklausyti į savo 
ir kitų poreikius. 

Tikiu, kad kiekvienas galime rinktis. 

Esame laisvi. 

Laisvi gyventi, laisvi mirti. 

Esame tokie, kokie nusprendėme tapti. 

Neieškokime kaltų aplink save! 

Kiti sa mumis elgiasi taip, kaip mes patys norime, kad 
jie elgtųsi. 

Netikiu, kad žmogiškoji būtybė yra pavaldi lemčiai, kad 
negali keistis. Manau, jog kiekviename gyvenimo etape slypi 
kaitos ir vystymosi galimybės. Neišmatuojamos. 

Jau kalbėjome apie tai, kad daugelis žmonių norėtų 
viską supaprastinti, apibrėžti žmogaus asmenybę vos ke- 
liais štrichais. 

Tai primityvu. 

"Tačiau patogu, nes nereikalauja pastangų. 

"Tačiau tai nėra tikras gyvenimas. 

"Tokie žmonės negyvena iš tikrųjų. 

Niekada negyveno. 

Nes iš prigimties žmogus yra labai sudėtingas, nuolat 
besivystantis, kintantis. 

"Tikrasis gyvenimas - tai ištisinė mirčių (mirtis čia reiš- 


kia perėjimą iš vienos būklės į kitą) 1r prisikėlimų seka. 

Tikiu, kad žmogiškoji būtybė visada gali pati save kurti. 

Tikiu, kad ji gali keisti supratimą apie save ir jai nuola- 
tos atsiveria naujos tobulėjimo galimybės. 

Tačiau esu įsitikinęs ir tuo, kad iš esmės mūsų asme- 
nybės pamatas daugiausia padedamas dar vaikystėje. Gi- 
liausios žaizdos padaromos šeimoje, kur vaikas psichiškai ir 
materialiai visiškai priklauso nuo tėvų. 

Nes jį atstūmė žmonės, į kuriuos buvo nukreipti esmi- 
niai vaiko poreikiai: poreikis būti išklausytam, priimtam, 
mylimam,vadovaujamam, nukreiptam. 

Poreikis atrasti savo asmens tapatybę. 

Dažnai tėvas ar motina sąmoningai arba nesąmonin- 
gai projektuoja į sūnų ar dukrą savo neišsipildžiusius lūkes- 
čius, nepatenkintus troškimus, taip pasmerkdami vaiką įkū- 
nyti jų vidinius demonus. Ir jei vaikas šių šeimos lūkesčių 
neįgyvendina, jis kaltinamas, baudžiamas, jam nuolat pri- 
kaišiojama. 

Šitaip tėvai naikina vaiko tapatybę, nes jis iš tėvų lau- 
kia tiesos apie save patį ir susitapatina su tuo įvaizdžių, 
kurį tėvai jam pateikia. Vaikas išmoksta galvoti apie save 
taip, kaip su juo elgiasi tėvai. 

Šiuo atveju vaikas susitapatina su negatyviuoju savo 
įvaizdžiu. 

Sykį įkliuvęs į tokius spąstus ir susidaręs iškreiptą vaizdą 
apie save, žmogus ir toliau, būdamas suaugęs, pasąmonėje 
pats ieškos sunkių, jį kankinančių situacijų, netikros meilės, 
viso to, kas dar labiau žalos jo asmenybę. Jei toks asmuo 


nesugebės įveikti vaikystėje patirto imprintingo ir nukreipti 

gyvybinės energijos į naujus, aukštesnius tikslus, jam nuo- 
lat kartosis vaikystėje patirtos traumos ir bus užkirstas ke- 
lias asmens vidinei laisvei bei kūrybingumui. Jausdamasis 
nesaugus šiame pasaulyje, jis pats save pasmerks nuolati- 
niam žalojimuisi. 

Suprantama, jog toks žmogus nesugebės užmegzti tik- 
ros draugystės saitų. 

Liautis neigiamai save įsivaizduoti — tai nukreipti savo 
gyvybinę energiją nuo žemesnio į aukštesnius, sąmonin- 
gesnius lygmenis. 

Tik pichologinis darbas savo vidiniame pasaulyje pa- 
deda aptikti iki tol nepažintas savo jėgas, vystyti užgniauž- 
tas, užslopintas, nepripažintas, frustruotas savo savybes. 


Tik taip galima susigyventi su tikrąja savo prigimtimi. 


Penkta dalis 
DRAUGYSTĖS KALBA 


GERUMAS 


Tikiu, kad kiekvienas žmogus turi galimybę prabusti, 


susigrąžinti psichinę ir dvasinę sveikatą. 


"——— 


Aš įsivaizduoju draugą kaip drąsų ir taurų žmogų. 

Draugystė yra priešinga egoizmui. Bijodami savęs, tam- 
pame egoistais. Trokštame susikurti sau priklausantį pa- 
saulį - uždarą, saugų, kurį galėtume kontroliuoti kartu su 
ten gyvenančiais žmonėmis. 

"Tačiau reikia būti drąsesniems. 

Veržts tolyn. 

"Tai nereiškia apleisti ar pamiršti save. Tačiau taip pat 
neturime galvoti, kad atsiverdami kitiems turime teisę pri- 
mesti jiems savo idėjas ar mąstymo būdą. 

Reikia atrasti savyje kažką gero, ką galėtume pasiūlyti 


kitiems ir pasauliui. 

"Turime išanalizuoti savo patirtis — pozityvias ir ypač 
negatyvias - kad kitiems perteiktume tai, ko patys išmoko- 
me tų patirčių dėka. Duodami tapsime geresni ir padėsime 
kitiems tokiems tapti. 

"Turime pripažinti, kad nepaisant ydų, kančių, neurozių, 
iškreiptų vaizdinių ir prievartos, mumyse yra daug gero. 

Kiekviename iš mūsų. 


Nesunaikinamas branduolys 


Žinau. Mūsų laikais nepopuliaru rašyti apie gerumą. 
Bet kalbėdamas apie draugystę, negaliu nekalbėti apie ge- 
rumą. 

Gerumas - ne abstrakcija. 

Gerumas — tai sugebėjimas įvertinti mažus dalykus. 

Kai akį patraukia gražių spalvų derinys, kai gėrimės 
harmoningais muzikos garsais, kai kažką glostome, kai 
įkvepiame gryno oro mes išgyvename gerumo jausmą. 
Negalėtume pajusti nieko malonaus, jei nors kelioms aki- 
mirkoms į paviršių neiškiltų mūsų gerumas. Gerumą, apie 
kurį kalbu, galima patirti. Tikrovėje. 

Turėtume daugiau dėmesio skirti tiems kasdieniams ge- 
rumo žybtelėjimams, jei norime užmegzti autentišką ryšį 
su ypatinga galia, su milžiniška mumyse slypinčia jėga, ku- 
ri mus taurina, paverčia asmenybėmis ir augina bei tobuli- 
na mus pranokdama. 

Daugiausiai piktavališkumo ir nedraugystės skleidžia 


savęs negerbiantys žmonės. Tie, kurie nepasitiki savimi, 

kurie nejaučia sau simpatijos ir švelnumo, kurių sielose 
nenusistovėjusi vidinė ramybė ir darna. Tokių žmonių tar- 
pusavio santykiai pažymėti neurozės ir nesantaikos, nukreip- 
tos Ir į save, Ir į kitus. 

Todėl verta „susivienyti“ su viduje esančiu gerumo bran- 
duoliu. 

Stipri savigarba, pasitikėjimas savimi, prielankumas pa- 
čiam sau leidžia aiškiai matyti savo privalumus ir trūku- 
mus. Leidžia padėti sau ir kitiems. Mumyse glūdintis geru- 
mo branduolys visada aktyvus. Tereikia norėti jį surasti. 

Kūnas ir protas - neįkainojamos vertybės. Suvienyti su 
dvasia, jie įgyja dar didesnę vertę. Šios triados dėka galime 
visapusiškai suvokti pasaulį ir gyvenimą. Štai kodėl, mano 
manymu, savianalizės nepakanka. Reikia ir dar kai ko. 

Mano supratimu, reikia medituoti ir melstis. 

Meditacija leidžia kontempliuoti objektą, apmąstyti tam 
tikrą klausimą, situaciją, santykį su kitu žmogumi, su ki- 
tais, pačią draugystę. Meditacija padeda rasti problemos 
sprendimą. 

Meditacija man pasitarnauja ir tam, kad panirčiau į dva- 
sios erdvę, melsčiausi, kalbėčiau su Dievu. Per meditaciją 
ir maldą galiu išsivalyti, išsivaduoti iš saviapgaulės, būti iš 
tikrųjų gyvas, tikras, natūralus. Su savimi ir kitais. 

Gyvenimas — tai kelionė, kurioje pakilimai ir nuosmu- 
kiai neišvengiami, tačiau meditacija ir malda leidžia pil- 
navertišiai išgyventi visus kelionės etapus. Meditacija ir malda 
padeda suvokti, kad užuot kaltinus kitus, reikia įsižiūrėti į 


savo vidų. 

Mano manymu, be maldos ir meditacijos draugystė ne- 
gali egzistuoti, jos neįmanoma iki galo pajusti ir išreikšti. 
Būti draugais — tai savotiškas nusiteikimas, kuris ilgainiui 
tampa asmenybės sudėtine dalimi. Tačiau tam, kad pasiek- 
tume šį lygį, pirmiausia reikia susikurti vidinę ramybę ir 
sielos paprastumą. 

Reikia tapti tikrai žmogiškomis būtybėmis. 

Didžiuotis, kad savyje turime dievišką, gerą, aktyvų 
branduolį. 

Jei meditaciją ir maldą deriname su ritmingu kvėpavi- 
mu, visi dalykai ima atrodyti dar aiškesni ir natūralesni. 

Jie įsikūnija. i 

Įkvėpimas - tai gyvybingumo sėmimasis, tai vienijima- 
sis su kitais, su pasauliu. Įkvėpdami gauname, i1mame - iš- 


kvėpdami duodame, skleidžiame. 


REIKIAMAS ATSTUMAS 


Įsitikinę, kad be gerumo draugystė neįmanoma, pa- 
žvelkime į šią tiesą iš dar kitos perspektyvos. 

Gerumas nėra silpnumas, pasyvumas ar vergiškas pa- 
klusnumas. 

Tai nėra savojo orumo netektis. 

Gerumo ir draugystės, kuri yra jo išraiška, negalime 
įgyti tarsi nuosavybės. Nes jie priklauso buvimui, o ne 


turėjimui. Jie yra asmens psichinio ir dvasinio matmens 


dalis. 

Gerumas ir draugystė netrokšta pasiglemžti asmens. 

Ne pavergia, o išlaisvina. 

Todėl reikia išmokti išlaikyti tam tikrą atstumą savo pa- 
čių ir aplinkos atžvilgiu. Nereikia į viską per daug įsikibui. 
Tikiu, kad šiame tūkstantmetyje išmoksime gyventi „leng- 
vai“, nesunkindami savęs nereikalingomis naštomis. Kad 
tai pasiektume, nereikia nieko mistiško ar ypatingo: pakanka 
atkreipti dėmesį į mažus dalykus, kasdienės smulkmenas, 
susitikimus, kurie, paviršutiniškai žiūrint, gali pasirodyti 
atsitiktiniai. 

Neišmokę visavertiškai išgyventi kasdienybės, vargiai 
sugebėsime susidraugauti su savimi ir kitais. 

Sunku įsiskverbti į tikrovę. 

Įžengti į gyvenimą. 

Pateiksiu paprastą pavyzdį. Mūsų aprangos stilius, ei- 
sena, žvilgsnis, manieros — tai tarsi išorinis lukštas to, kas 
esame viduje, kaip elgiamės su žmonėmis, su tikrove, su 
tiesa. Drabužis, žinoma, lieka drabužiu, bet pats jo pasi- 
rinkimas ir dėvėjimo būdas atspindi mūsų asmenybę, mūsų 
„aš“, parodo tai, ko norime iš kitų, kaip į juos reaguojame, 
ko iš jų laukiame. 

Atstumas, kurį išlaikome savo pačių atžvilgiu, mums lei- 
džia gerai suprasti savo santykį su kasdiene tikrove. 

Be to, tai leidžia stebėti kitus, matyti juos tokius, kokie 
jie yra iš tikrųjų, be veidmainysčių ir apgaulės. Išlaikytas 
atstumas mums neleidžia įkliūti į žabangas. Neleidžia 
pasiduoti kitų gundymams ar jų pastangoms mus užvaldy- 
ti, kontroliuoti, mums kenkti. 

Reikiamas atstumas nuo savęs padeda mums jaustis ver- 
tiems pagarbos, turintiems visišką teisę gyventi. Jau vien 
todėl, kad egzistuojame. Kad gimėme. Tai padeda suprasti 
ir kad turėsime mirti. 

*  Reikiamas atstumas išvaduoja iš kaltės ir menkavertiš- 
kumo jausmo. Leidžia sakyti tiesą, teisingai vertinti savo 
poelgius ir mintis. 

Leidžia atsiverti ir būti ryžtingiems. 

Būti tikrais draugais. 

Be to, toks atstumas neleidžia aklai pasiduoti savo im- 
pulsams, instinktams ir sustabdo, kai užsinorime ieškoti kitų 
atramos. 

Tikra draugystė nesusaisto priklausomybės ryšiais — ji 
išlaisvina. 

Ji yra kurianti, teigianti, o ne griaunanti. 

Tikra draugystė ypatinga tuo, kad ji kuria naują visuo- 
menę. Sąmoningą, apšviestą, atsivertusią visuomenę. 

Jei norime padėti kitiems, pirmiausia turime daug 
vargti tobulindamiesi. Kasdien. Užuot kūrę teorijas ir iš- 
vedžiojimus apie draugystės idėją. 

Draugystę turime išgyventi. 

„Susitepti ja rankas“. 

Būti draugais — tai egzistuoti iš tiesų, tikrai, asmeniškai. 

Reikiamas atstumas ir tikra draugystė mums padeda 
suprasti, jog esame čia tam, kad pagelbėtume kitiems. Ne- 
galime pamiršti šios savo pareigos. Ir jei jos imamės su 
malonumu, pasididžiavimu, oriai, tada tikrai galėsime 


išlaisvinti šį pasaulį, galėsime padėti jam augti. 

Būdas tai pasiekti - pradėti nuo savęs. 

Jei esame tikri, švarūs, nuoširdūs sau, tokie būsime ir 
kitiems. Galėsime pasitarnauti kitų labui tiek, kiek atrasi- 
me savyje gerumo. 


TUŠČIA ŠIRDIS 
Ryšys su širdimi 


Sąmoningumas, gerumas, tikra draugystė, mano supra- 
timu, pasaulyje egzistuoja todėl, kad jie yra mūsų viduje. 

Tai mūsų vidinio pasaulio dalis. 

Mūsų asmenybės dalis. 

Žmogiškosios prigimties dalis. 

Neišskiriami kaip dangus ir žemė. 

Kaip diena ir naktis. 

Jie nėra „už“ ar „prieš“ ką nors ar kažką. 

Dievas juos įdėjo į mus. Mums telieka juos priimti. 
Visų pirma — surasti savyje ir, jau radus bei pripažinus, 
branginti. 

"Turime nuoširdžiai save ištirti ir paklausti, kiek kartų 
esame iš tikrųjų užmezgę ryšį su savo širdimi. 

Kiek kartų bėgome, nes bijojome savyje aptikti kažką 
baisaus? 

Kiek kartų bėgome, aklai paklusdami veidmainiškoms 
visuomenės vertybėms? 


Kiek kartų iš tikrųjų esame bendravę su savimi? 

"Turime prižadinti savo širdį, sąmoningumą, gerumą, 
draugystę. 

Tačiau tą akimirką, kai tai padarome, mes atveriame 
savo širdį. O atverti — vadinasi, ją apnuoginti. Atrasti ją. 
Sąmoningumas, gerumas, tikra draugystė įpareigoja pa- 
rodyti sau ir kitiems tokią širdį, kokia ji yra. 

Jei įsiklausysite į savo širdį, pastebėsite, kad ji yra švel- 
ni, gležna, gera. Ir tuščia. Jei taip nėra, vadinasi, ji kupina 
apmaudo, pavydo, noro konkuruoti, neurozių, piktavališ- 
kumo, blogio. Išlaisvinkite ją ir pamatysite, kad ji švelni ir 
draugiška. Ir tuščia. 

"Tada pajusite didžiulę baimę. 

Stingdantį nerimą. 

Nes žmogaus širdis negali likti atvira ir neapsaugota. 

Žmogus išsigąsta pajutęs, kad jo širdis tuščia. Bet jūs, 
kurie jau pradėję dvasinio augimo kelionę, nesistenkite vėl 
ją pripildyti pasaulio dalykų. 

Palikite ją tokią, kokia ji yra. 

J: pati prisipildys dvasingumo ir Dievo. 

"Tuomet pajusite savo esmę tiesiogiai ir labai intymiai. 

Draugiškai. 

Tik tada galėsite būti tikrais draugais. 

Tik taip jūsų širdis taps jautri ir jausminga. 

Ir daugiau nesibaimins. 

Išnyks jos nerimas. 


Nes savo širdimi būsite pasidaliję su kitais. 

Įveikti baimę 17 nerimą 


Tam, kad įveiktume baimę ir nerimą, pirmiausia turi- 
me juos savyje atpažinti. Žmonės, nesugebėję atpažinti, 
įvardinti šių nemalonių jausmų, ir toliau lieka jų prislėgti, 
kamuojami. 

Mes, žmogiškos būtybės, žinome, kad turėsime mirti. 
Todėl natūralu, kad ši mintis mus gąsdina ir neramina. "Tai 
žinodami jaučiame savo trapumą. Jaučiamės silpni susidū- 
rę su savimi, savo pojūčiais, su kitais žmonėmis, su gyveni- 
mu, su naujomis situacijomis. Ir jei jų negalime kontro- 
liuoti, mus apima panika. Turime judėti, kalbėti, kažką da- 
ryti, nes bijome, kad jei sustosime, mus užklups mirtis. 

Didžiąją savo gyvybinės energijos dalį išeikvojame veik- 
dami tam, kad atitolintume mirties baimę ir nerimą. 

"Tokie veiksmai esti kelių rūšių: perdėtas atsidėjimas dar- 
bui, pašėlęs ir nevaldomas seksualinių patirčių ieškojimas, 
pamišėliškas valdžios ar politinės veiklos siekimas, pasida- 
vimas televizijos hipnozei ir t. t. 

Neveiklumas, nejudrumas, tyla, meditacija, malda bai- 
mės kamuojamiems žmonėms primena mirtį, todėl jie iš 
paskutiniųjų stengiasi griebtis veiklos, judėti, suktis, kad 
tik nereikėtų galvoti. 

Elgtis taip, tarsi mirtis neegzistuotų. 

Medicina ir technologijos jiems sukuria nemirtingumo 
iliuziją. Tačiau esu tikras, kad būtent šie individai nežino- 
tų, ką veikti, jei taptų nemirtingi. 

Tikriausiai jie nusižudytų. 

Nes jie nemoka kentėti. 

Nes bijo baimės ir nerimo. 

O baimę reikia pripažinti ir priimti. 

"Turime išmokti ją įveikti. 

Ji tūno mumyse. - 

Iš prigimties. 

Šiame tūkstantmetyje reikia įsitikinti, kad mirtis dau- 
giau neturi versti nerimauti. 

Ne todėl, kad ji neegzistuotų, bet todėl, kad galime ją 
pranokti. 

Įveikti. 

Laimėti šią kovą. 

"Tačiau tam reikia įsiklausyti į save. Išdrįsę pažvelgti mir- 
ties baimei į akis, ten išvystame vienatvę ir liūdesį, prisi- 
dengusius blaškymosi ir nerimo šydu. 

Bet kai imame medituoti, kai atpalaiduojame savo kū- 
ną ir nervų sistemą, baimė pranyksta. Pajuntame, kad mū- 
sų širdis — vieniša ir tuščia. Raudanti. Kai širdis ima verkti, 
tai reiškia, jog baimę beveik įveikėme. Tai pirmas ženklas, 
kad sukame teisingu keliu - drąsos, draugystės, sąmonin- 
gumo. 

Sugebėjimas nugalėti baimę gimsta pradėjus puoselėti 
širdyje tarpstantį švelnumą, palankumą. Galbūt vieną die- 
ną žmonija didžiuosis savo gerumu ir palankumu. Gal su- 
sižavės švelnia ir prielankia savo širdimi. 

Ir tada žmonės noriai atsivers vieni kitiems. 

Išmoks bendrauti. 


Draugauti. 

Labiau brangins pasaulį ir gyvenimą. 

Jausmai taps stipresni ir niekas jų neslėps. 

Naujai pažvelgsime į dalykus, kurie visada mums buvo 
prieš akis. Suteiksime jiems naują prasmę. Jie atrodys pasi- 
keitę, kitokie. Nes mūsų žvilgsnis bus susietas su širdimi. 

Mūsų pačių, kitų Žmonių ir viso pasaulio gyvenimas 
mums atrodys be galo paprastas ir aiškus. Mūsų veiksmai 
taps švelnūs ir prielankūs. Turėdami švelnią ir prielankią 
širdį tapsime drąsūs ir stiprūs. Daugiau nebūsime susiskal- 
dę. Nieko nebijodami irsimės gyvenimo jūra. Ir tada, kai 
siaus bangos, ir tada, kai vandens paviršius bus lygus it 
veidrodis. 


Būsime tapę asmenimis. 


ŠVELNUMAS, PRIELANKUMAS, 
JAUTRUMAS 


Stiprūs Jausmai 


Nepainiokime švelnumo ir prielankumo su visuome- 
nėje priimtomis elgesio normomis, gero tono reikalavimais, 
išsiauklėjimu. Švelnumas ir prielankumas nėra išorinio 
įvaizdžio dalis. Jie priklauso būties sričiai. 

Švelnumas ir prielankumas, apie kuriuos kalbu, susieti 
su širdimi. Tai stiprūs jausmai, tikri, konkretūs, energingi, 
gyvi. 


Tai ne silpnumas. 

Tai ne pasyvumas. 

Tai nekyla iš paklusnumo kažkam. 

Ir nenaudoja prievartos. 

Tai randasi iš pasitikėjimo savimi. Iš pasitikėjimo savo 
širdimi. 

Širdies švelnumas ir palankumas mus skatins būti drau- 
gais. Šių jausmų dėka praregėsime. Galėsime matyti toli. 
Matyti daugiau nei tik tai, kas mums prieš akis. 

Branginsime žmones. Niekada jų nežeminsime. Ir per- 
nelyg neaukštinsime. Matysime juos tokius, kokie jie iš tik- 
rųjų yra. Ir juos matydami „jausime“. Prisiliesime prie jų 
širdies. Tai sukels stiprius jausmus. 

Išmoksime skaityti tarp eilučių. Kai kitas ims kalbėti, 
girdėsime daug daugiau, nei jis sako. Girdėsime jo širdį. 
Pažinsime jo tikrąjį veidą. 

Ir daugiau nebijosime. 

Nes būsime išmintingesni, bus išaugęs mūsų sugebėji- 
mas žvelgti į save ir klausytis kitų. 

"Taip bus todėl, kad žinosime, jog kiekvienas dalykas 
turi savo priežastį. Gal mums kol kas nežinomą, paslaptin- 
gą, bet būsime tikri, jog tokia priežastis egzistuoja. Taip 
pat žinosime, kad ši priežastis yra gera. Pati tinkamiausia 
mums. 


Nes pagaliau būsimę supratę, jog esame verti būti. 

Gyventi oriai 


Viskas, apie ką rašiau, yra tikra. Telieka tai įgyvendinti. 
Išgyventi. 

Draugaudami jausimės gyvi. Išmoksime gerbti save to- 
kius, kokie esame, nepriklausomai nuo to, ar esame įmonės 
darbuotojai, namų šeimininkės, prestižinės srities profesio- 
nalai, ar kino žvaigždės. 

Nes daugiau nesidrovėsime. 

Nes būsime supratę, jog esame verti gyventi. 

Gyvenimo saulėlydyje svarbiausia bus tai, ar buvome 
geri ir ar mokėjome draugauti. Ar esame dėkingi, kad gy- 
venome. Ar esame dėkingi kitiems. 

Švelni ir prielanki mūsų širdis neleis mums išsigąsti 
savęs ir kitų. 

Švelni ir prielanki mūsų širdis neleis mums gėdytis savęs 
ir kitų. 

Švelni ir prielanki mūsų širdis neleis mums bijoti savęs 
ir kitų. 

Todėl, kad būsime išmokę priartėti prie savęs ir kitų 
švelniai ir prielankiai. 

Todėl, kad būsime išmokę žiūrėti į save ir kitus kaip į 
kažką sakralaus. 

Kaip į asmenis, vertus gyventi oriai. 

Asmenis, kurių sąmoningumas auga. 

Kuriuose galima sutikti Dievą. 


105 


Draugystė neįmanoma be jautrumo 


Daugelis žmonių jautrumą laiko silpnumu, sunkia naš- 
ta, kurią tenka vilkti per gyvenimą. Mano manymu, yra 
atvirkščiai. Būdami nejautrūs negalime pradėti augimo ir 
sąmonėjimo kelionės. Be jautrumo neįmanoma tikra drau- 
gystė. 

Jautrumas padeda atrasti mūsų širdies gerumą ir švel- 
numą. 

Jautrumas mus išmoko teisingai vertinti žmones ir su- 
prasti, jog kartais būname kitiems „našta“. 

Jautrumas mums padeda nugalėti baimę. 

Taigi jautrumas yra stiprybė. 

" Jautrumas mus veda tikrojo gyvenimo keliu. Padeda 
pažinti gyvenimo esmę. Jautrumas mums kliudo jaustis so- 
tiems ir viskuo patenkintiems. 

Jautrumas mus padaro guvius, dėmesingus viskam, kas 
vyksta aplinkui, kas atsitinka mums, draugams, kitiems žmo- 
nėms, net jei tie įvykiai būtų ir visai nereikšmingi. 

Jautrumas sužadina drąsą. Išdrįstame drąsiai eiti į pa- 
saulį apnuoginta širdimi, gera ir švelnia. 

Jautrumas mums neleidžia bijoti mirties, priešingai, jis 
mus moko paglostyti ją ir su ja susidraugauti. Padaryti mirtį 
savo drauge. Jautrumas išmoko mirti ir gimti, nuolatos ir 
iš lėto. 

Tačiau tam, kad aptiktume savo jautrumą, jį įvertintu- 
me ir brangintume, reikia išmokti vidinės disciplinos ir su- 
gebėti atsižadėti. 

VIDINĖ DISCIPLINA 


Jeigu jau pradėta eiti teisingu draugystės keliu, nerei- 
kia iš jo iškrypti. 

Neprarasti širdies gerumo ir laikytis teisingos kelio kryp- 
ties mums padeda vidinė disciplina. 

Vidinė disciplina ypač gelbsti tada, kai kyla minčių, krei- 
piančių nuo pasirinkto kelio. Ji padeda tas mintis palikti 
tik mintimis. Nepaversti jų veiksmais. 

Vidinė disciplina padeda neišpuikti, kai gimstančios blo- 
gos mintys tokį norą sukelia. 

Vidinė disciplina neleidžia pulti neviltin, kai užplūstan- 
čios mintys nori mus sugniuždyti. 

Tik vidinė disciplina, kurią įgyjame su patirtimi, pade- 
da suprasti, kad mintys turi būti paliktos ten, kur jos ran- 
dasi. Tam tikroje mūsų dalyje. Mažoje. Mūsų gera širdis 
padėjo mums pamatyti visatos, kurioje gyvename, begaly- 
bę. Ji parodė mums savo vietą. Atskleidė mums duotą pa- 
šaukimą. Tad neleiskime negeroms mintims to užgožti. 

Esame pašaukti gyventi. 

Minties veikla yra gyvenimo dalis, bet ji dar nelemia 
mūsų egzistencijos prasmės. Jei savyje aptiksite liguistų min- 
čių, pasisveikinkite su jomis, bet tučtuojau grįžkite į savo 
širdį, dvasią, sielą. O jei bus sunku, siekite to vidine disciplina. 

Jei leisite tam, kas čia pasakyta, tekėti jumis tarsi lan- 
go stiklą plaunančiam vandeniui, patirsite tyrą sielos gied- 
rumą. 


Būsite išmokę nuoširdžiai atsiverti kitiems. 

Atsižadejimas 


Atsižadėjimas — tai vidinės disciplinos, kuria siekiame 
sąmoningumo ir tikros draugystės, sudėtinė dalis. 

Kalbant apie draugystę, atsižadėti — tai ne atsisakyti 
džiaugsmo ar malonumo, ne praktikuoti asketiško gyveni- 
mo būdą. 

Tai reiškia atsižadėti blogio, piktavališkumo, neurozės. 

Nuoširdžiai atsiverti, būti dar paslaugesniems kitiems. 

"Tačiau sugebėjimas atsižadėti kyla iš geros širdies, iš 
sielos jautrumo. Atsižadėjimas nėra kliuvinys, kaip galbūt 
galėtų kai kam pasirodyti. Atsižadėjimas ne apriboja, ne 
nuskurdina, bet praturtina - jei jau atradome savo širdies 
gėrį, argi juo džiaugsimės vien patys? Kas mus skatina da- 
linti jį kitiems, jei ne atsisakymas laikyti jį tik sau? Atsi- 
žadėdami išplėsime požiūrį į save ir kitus. 

Atsižadėti —- esminė ir būtina sąlyga draugystei. 

Atsižadėjimas neleidžia bausti, teisti, kontroliuoti, val- 
dyti kitą. 

Atsižadėdami nebegalime draugo perdėtai aukštinti, 


liaupsinti, kelti jį į padanges. 


Atpažinimas 


Sugebėjimas atpažinti žengia koja kojon su atsižadėji- 
mu. Draugaujant reikia atpažinti, ko būtina atsisakyti ir ką 
reikia laikyti šalia, ką atmesti ir ką priimti. 


Negalima atstumti paslaugumo, atvirumo žmonėms. 

Atsižadėti ir atmesti reikia išskirtinę meilę sau, užda- 
rumą. 

Tik nusikratę egoizmo galime pradėti draugauti. 

Mūsų gera širdis, padedama jautrumo ir vidinės dis- 
ciplinos, atskirs šiuos dalykus ir supras, ką reikia daryti. 
Supras, kad tam, jog gyventume, reikia palikti šiltą, saugų 
lizdelį ir skristi, pasirengti kaitai, rizikuoti, palikti žinomą 
vardan nežinomo, atsiverti kitam, kitokiam nei mes. 

"Turime pranokti patys save. 


Tada atrasime amžinybę ir Dievą. 


TIKRAS DRAUGAS 
Būti šalia 


Tikri draugai nenori vienas kito užgožti. Jie trokšta ne 
rišti ir pančioti, bet išlaisvinti — ir save, ir draugą. Tegu 
draugas jaučia, kad esame šalia ir kad norime jam padėti, 
bet tik tuomet, kai mūsų to paprašo. 

Turime būti su kitu, bet jo nesisavinti. Gyventi reikia 
tarsi gretimuose kambariuose duris laikant visada atviras. 
Tačiau brautis į kito kambarį nevalia. Iš pagarbos žmogui. 
Nors patys liekame jam visiškai atsivėrę. Tokį mūsų elgesį 
skatina nuostata, jog atsidavimas kitam neatskiriamas nuo 
pagarbos savo ir kito unikalumui. Asmeniškai ir savitai, vien 
mums priskirtinu būdu pasitinkame savo pačių ir kito as- 


mens visybiškumą. Tai mūsų džiaugsmas ir mūsų kryžius. 

Kuo labiau mylime, tuo geriau suprantame, kad nesa- 
me vienodi kaip vandens lašai. 

Suprantame, kad esame panašūs, bet ne tokie patys. 

Kad niekada negalėsime susilieti su kitu. 

Kad kiekvienas turi savo vardą. Ir Dievas jį šaukia bū- 
tent tuo vardu. 

Suprantame, kad nesame beveidė minia. Esame asme- 
nybės. Pavadinti skirtingais vardais. Nepasikartojančiais 
tarp visų žemėje gyvenančių milijardų. 

Kadangi mūsų gyvenimas yra visiškai originalus, tai ir 
mūsų mirtis nebus tokia kaip kitų. Kiekvienas turėsime sa- 
vo mirtį. Asmenišką. Kiti gali suklysti, tardami mūsų var- 
dą. Gal ir mes patys nežinome, koks jis tikrasis. Bet Dievas 
jo nepainioja. Juo labiau mirties valandą. Nes mirtis, ma- 
no supratimu, priklauso Dievui. 


Mūsų tikslas 


Šios kelionės tikslas — patirti savo gerumą. Gerumą kaip 
giliąją asmenybės nuostatą, ne tik kaip charakterio bruo- 
žą. Tikras draugas ne tur: gerumo, 0 pats yra gerumas. "Tai 
persmelkia kiekvieną jo žodį ir veiksmą. 

Kad taptume tikrais draugais, reikia susitelkti į dalykus 
už savojo „aš“ ribų ir taip tapti visiškai paprastiems. Be to 
neįmanoma nuoširdžiai draugauti. Neatlikus šio veiksmo 
mūsų psichikai ir toliau vadovauja liguistos fantazijos, vai- 
kiški įgeidžiai, neurozės. 

O tada mumyse nelieka vietos draugystei, t. y. kitiems 


žmonėms. 

Esame kupini pačių savęs. 

Ne kitų. 

Nuoširdžios draugystės siekimas įmanomas dėl tam tikrų 
įgytų sugebėjimų ir nusiteikimų. Atsižadėjimas, jautrumas, 
vidinė disciplina mums padeda būti paslaugiems. Čia kal- 
bu apie gebėjimus, nusiteikimus, ne apie technikas. Asme- 
niui, norinčiam būti tikru draugu, tai tampa neatskirama 
jo asmenybės dalimi. 

Būti draugiškai nusiteikusių asmeniu, mano galva, reiš- 
kia būti tokiam visuomet. 

Tikrai ir nuoširdžiai. 

Kiekvieną gyvenimo akimirką. 

Sugebėjimas draugauti - tai dvasingumo aspektas, žen- 
klinantis visą mūsų būtį. 

Draugiškai nusiteikęs asmuo nepaliauja ugdytis sąmo- 
ningumo, jautrumo, vidinės disciplinos, atsižadėjimo, ge- 
rumo. 

Draugiškai nusiteikęs asmuo nepabūgsta sunkumų, lieka 
ištikimas draugams. Visada. 

Draugiškai nusiteikęs asmuo artėja prie kitų būdamas 
giedros nuotaikos. Nes jis nesileidžia sugundomas pasau- 
lio. Būdamas įžvalgus ir jautrus, draugiškai nusiteikęs as- 
muo moka tarti „ne“ savo ir kitų neurozėms bei vidiniams 
demonams. 

Draugiškai nusiteikęs asmuo moka pažinti tikrąjį kito 
žmogaus veidą. Nes jis neieško kituose savęs, nenori kitais 


manipuliuoti. Jo pasaulio matymas paremtas ne klaidomis 

ar pasisekimais, bet tikrove. Draugiškam.žmogui eiti kitų 
link nereiškia klimpti savin. 

Draugiškai nusiteikęs asmuo žvelgia plačiai. 

Jis jaučia, kad negali sustoti pasirinktame kelyje, net 
jei iškyla kliūčių. Nes toks Žmogus pasitiki savimi. Pasitikėti 
savimi — ne apsiginkluoti, apsišarvuoti, suraukti kaktą, su- 
kąsti dantis ir niūriu veidu pulti, siekiant pergalės bet ko- 
kia kaina. Atvirkščiai, tai reiškia išrauti su šaknimis norą 
konkuruoti ir savo agresyvumą. 

Draugiškai nusiteikęs asmuo iš pat pradžių žino esąs 
autonomiškas, brandus, sąmoningas, laisvas. Taip pat jis 
supranta esąs žmonijos dalis. Todėl yra „priverstas“ pripa- 
žinti, jog priklauso dideliam, plačiam pasauliui. 

Draugiškai nusiteikęs asmuo atveria savo širdį, kad pa- 
sidalintų ja su kitais. 

Jis neturi ko slėpti. 

Jis be šarvų. 

Nes siekdamas tapti draugiškas toks žmogus ugdė savo 
vidinį pasaulį ir atsižadėjo egoizmo - fizinio bei psichinio. 
Jis jaučia tikrą ir nuoširdžią draugystę artimiesiems, jiems 
gelbsti, padeda bręsti kaip asmenybėms. Ir tuo pat metu 
leidžia skleistis savajam „aš“, kuris draugaujant tampa dar 


gyvybingesnis. 


PABAIGOS ŽODIS 


Atsiverti draugystei — tai atsiverti gyvenimui. 

Net ir puikiausias psichoterapeutas yra bejėgis, jei jo 
pacientas draugiškai jam neatsiveria. Kas nenori atsiverti 
draugystei, nenori atsiverti ir gyvenimui. Kas neatsiveria 
kitam, panaikina galimybę bendrauti. Iš esmės, kiekvienos 
neurozės pradžia yra atvirumo sau ir kitiems stoka, drau- 
gystės ir širdingumo trūkumas. Nors šiandien labiau nei 
bet kada žiniasklaida mus bombarduoja vaizdo bei garso 
dirgikliais ir žmonių, su kuriais bendraujame, būrys vis 
gausėja — šeimos nariai, giminės, kaimynai, bendradar- 
biai, bendraminčiai, su kuriais leidžiame laisvalaikį, drau- 
gai, pažįstami - bendraujame paviršutiniškai, formaliai, ba- 
naliai, dalykiškai, savanaudiškai. 

Neįdedame į tai savo širdies. 

Žmonių santykiai, užuot rutuliojęsi iki draugystės, vis 
labiau tampa priemone asmeniniams interesams įgyven- 
dinti. Net ir porų santykiai dažnai paviršutiniški, neatsi- 

žvelgiama į psichologinius lyčių skirtumus. Viską norima 
atlikti greitai, nesigilinant, neįdedant širdies. 

Šiandien daugelis žmonių jaučiasi nusivylę, skeptiški, 
viskam abejingi, todėl nebetiki ir draugyste. Draugystė ta- 
po pernelyg sunkiu ir įpareigojančiu užsiėmimu. Šiandien 
labiau rūpinamasi daiktais nei žmonėmis. 

Visi sako, kad nori draugo. 

Bet ką daro, kad jį turėtų? 

Pavyzdžiui, gundytojo tipo žmonės vilioja, saldžialie- 
žuvauja, vaidina supratingus, rūpestingus, bet jie nėra drau- 
gal: jų tikslas — sužavėti kitą, atsidurti jo dėmesio centre, 
padaryti jį priklausomą. Kitaip elgiasi infantiliško tipo žmo- 
nės. Jie nepakenčia kritikos, prieštaravimų, diskusijų, net 
mažiausio nuomonių skirtingumo: ieško žmonių, kurie vi- 
sada pritartų, pateisintų, būtų tokių pat pažiūrų. Iš esmės, 
objektyvi tiesa jų visiškai nedomina. Silpnojo tipo žmonės 
prisiriša prie kitų, nes ilgisi švelnumo, nori būti mylimi, 
nors patys mylėti nemoka. Pastarieji visur ieško tik savęs. 

Dažnai trokštame draugo, kad įveiktume vienatvę, kar- 
tais — kad pasijustume mylimi. 

Bet draugystę reikia kurti. 

Reikia būt: draugais, užuot turėjus draugų. 

Draugauti - tai ne manipuliuoti. 

Draugauti — tai ne naudotis. 

Draugauti — tai ne išnaudoti. 

Draugauti — tai ne gyventi kito sąskaita. 

Draugauti — tai ne įkyriai persekioti kitą. 


Draugauti — tai ne siekti asmeninių interesų. 

Draugystė - tai ne „išauklėto“ egoizmo forma. 

Nepakanka pažinti žmogų iš matymo, kad pavadintu- 
me jį draugu. 

Draugystė skleidžiasi asmenybės gilumoje. 

Gimsta širdyje. 

Draugystė reikalauja atsakomybės. 

Draugystei reikia nuoširdumo. 

Draugystei būtinas tikrumas. 

Draugystė nori geranoriškumo. 

Draugystei rūpi veiksmai, o ne žodžiai. 

Tikrus draugus sieja bendri idealai. 

Draugystė — tai absoliuti ištikimybė. 

Draugystė nepakenčia net mažiausios išdavystės. 

Draugystė — tai paprastumas, spontaniškumas, žodžių 
ir darbų vienybė. 

Draugystė nespendžia spąstų. 

Draugai nemeluoja ir neveidmainiauja. 

Draugas nėra tas, kuris vien duoda. 

Draugas nėra tas, kuris vien ima. 

Draugas yra tas, kuris ir duoda, ir ima. 

Draugu nevadiname to, kuris mano, kad jam nebūti- 
nas kitas žmogus. 

Draugas yra tas, kuriam reikia pagalbos ir kuris pats 
padeda. 

Draugystė - ne saldžialiežuvavimas. 

Tikra draugystė trokšta ir kritikos, pastabų, nuomonių 
skirtybių. 

Tikras draugas sako tai, ką galvoja. 

Netikras draugas beria komplimentus, bet nebūtinai 
taip ir mano. 

Netikras draugas - blogiau už priešą. Pastarasis randa 
mūsų silpnąsias vietas, kad sužeistų, bet taip galime suži- 
noti tiesą apie save, o netikras draugas tiesą nuo mūsų sle- 
pia, apsimeta, jog nemato, kas mes iš tikrųjų. 

Tikri draugai mato vienas kitą tokius, kokie iš tikrųjų 
yra, nebijo kritikos ir brangina draugystę. 

Todėl tikri draugai neturi ko slėpti. 


TURINYS 


ĮŽANGA, iais ias Di ia a i G i a 


Pirma dalis 


NEDRAUGYSTĖ 
SIELŲO ŽUDIKAMS Ais iai ki a a ii a ai as 


IŠANKSTINĖS NUOSTATOS IR SAVIVALĖ ...L.Liiaa aaa aa aaa akaaaeanaaaaaeaas 
ALTO ZII a g ai i i a a i a k a aaa Sa 
RIŽE IAL T a e ia i a i a i a a a S i 


: Antra dalis 
ISLAISVINTII SIRDĮ 


VN B J3 0 NA OUI AU A I ———————— 
DUSIA saaa a E a i aa a ai a aa S aaa 


BIV DRAU GAIS sanis iii ii a i i is 
Didiuyilės SDGSLAL asas ai ai pa i ai S o sa 
Kūd ZUSS NS VADIUŲ LOS AS sitos ss i a i i a k 


NEUROZEL= STOP Asasinai raliai ideda Ain a i os I o i 
Neiro Zė — Ia SAULADOŪLĖ ss si i a i o S a ai 
Neurozė — tai biktavališkumas „Lada aaa aaa aaa aaaa aa aan ease 
Neurozė — lai NeDAŽINĖ KUO Lasanka a 
AB SKUS OL vas a es ob i i a e i S ke 
Kai lat DASIIĖŲĖ iseis li i i a a a B 


PSICHOLOGINIS DARBAS SU SAVIMI „Lui aaa 
S UFEDOJUINAS RUAUSNĖLS si is in a gi a o i 
Sugebėjimas prisiminti „Lddiaaaaaaakaeaeaaka kaka saaa aaa 
PSA D ALSA RE PCNĖS a a  i a a 
Diasą MUS OIS KAUĖ siai i i i L 


PROBLEMOS. EGZŽISTUO JA i aisiais io kia o i i a 36 


R oukia TA Aso aaa a i a si i a a a a aaa a a 37 
„..bet problemas teks IŠSbTĘSM LL aaa aa aaa aaa 37 
LE RO VIS saaa a r a a aina a a a aa a aa 40) 
I CIIAS5DE DADOLIOS si a to i pi Aaa a a asa L 40) 
BAZINĖKEISIS si aptakai a a a i i a i i a i a a 42 
DINAMIŠKA SISTEMA.....Ldiaaaaanaaaaaaanaaedaaseaaaeaaaaaaa aaa asa aa aaa aaa asas 44 
ALŲ RUR i io aa ai al aa S a a a a 44 
TL DLLN oi i a k tn ai i a a o a 45 
"Trečia dalis 
EITI KITŲ LINK 
GYVENIMO PASIRINKIMAS ....Liaaaaaaaaaaai aa aaaeea ia aa saaa sa saaa aaa aaa aaa 47 
Bit Ta 090 as is asa o ai a o i i i 47 
Sąmoningieji ir NESYMONINTIJI LLaaaaaaaaa aaa aaa saaa aaa aaa 49 
Nepaaiškinama kančia „Lddaaaaaaaaaaaaa aaa aaaa aaa aaa aaa aaa 50 
PRIPAŽINTI BLOC I d i a a i ai 52 
Neišvystytas sugebėjimas RlAUSYtis „addaaaaaaaaa aaa aaa aaa aaa saaa 54 
NEISUSINLAS JAUIVUINAS siais io a i a a o i ka 55 
Neišvystytas sugebėjimas alStUeTĖ LL aaa aaa aaa kaka 56 
Na k ui IO —-———— 58 
KT AAA S iai a i a a a A ia i I I a i i K i ss 59 
TIKRASIS MŪSŲ VARDAS ........L....aaeaeaaaa none aaa e sasas as as as saaa 60 
+ Rrsonalistinė savianalizė „..aadaaaaaaaaaaaaaaaa a aaaaaaaaa kaka aaa aaa aaa 61 
Užuot atstūmus — SUSIUENYĖ LLdaaaaaa aaa aaa aaa aaa aka aaa 62 
PERKELTI DĖMESIO CENTRĄ UŽ SAVOJO „AŠ“ RIBŲ .....kaaiaaias 63 
BEDTASMNDĖS STIUPUAS tia a a asa ai a as B a 65 
Sugebėjimas duoti dovanai Laidai aa aaa aaa 66 
MES TR ITT adata ia ai Aa ia a a a a 68 
Kali ŽINOTIŲ DONĖLIIS dia sis a a ais p pa a a a d 68 
EDŽTUAS L RUS ŽINIOS iai ai ni a a a i a a 69 
Ketvirta dalis 


NAUJAS IR SENAS BŪDAS 
SUPRASTI DRAUGYSTĘ 


DRAUGYSTĖ > TAL > Ais ie aaa a ai ata ii a 71 
S UELIOTLĖMALS sia tai e a a i a a A 71 
Do UA NNAAS paisa a vn ai a A i a o 72 


LLA IMS aa a aaa O i a us a a akis 74 
Niki m—— 75 
DRAUGAUTI REIKIA IŠMOKTI JLL. aa 77 
Indzvidualus ir sąmoningas pasirinkimas „LL 78 
Liaudis save abgaudinėjus „Las 79 
DRAUGYSTES ESME Lasuisisisiieiess ass a a 80 
gia yla 80 
Ugciy a iu m————————————————————— 81 
ur us AK go m— 82 
Draugystė — ne kompromisas „LL aaa 83 
Draugystė yra individuali Las 84 
MAISTAS skotai ai 86 
Draugystė puoselėja asmens unikalumą as 86 
BTOKGS S LAS a a a a a a ii E A a ai a 86 
„MYLĖK KITUS KAIP SAVE PATI“ „L 88 
Penkta dalis 
DRAUGYSTES KALBA 
GERUMAS ios ia kiai ai Lai k i ao aaa 93 
Nesuskaldomas branduolys „L.Liaaaaaaaaaaakaaaa saaa aaa aaa 94 
RETKIAMAS ATS DUMAS isl saiiiias ns ia i  a  s 96 
TU SCLA SIRDIS Las aisti a  a a i is 99 
ŽOYSYS SU S LT ALI aaa a a e Ai a a a o As a i as 99 
"Ta Auka nn——————————————————— 101 
ŠVELNUMAS, PRIELANKUMAS, JAUTRUMAS... kaka aaa 103 
ELT ALUS TO sl i ia r a a i i I o a ass. OO 
CATUEN OT UAL si ad a i i a a A a a einas a 105 
Draugystė neįmanoma be juutTumo LLaaaaaaaaaaa aaa akanai 106 
VIDINIEADISGIPLTNA Ais ains iais i ie i i i i 107 
ŽACS T DLE TO TAS a a a i a i G i 108 
AED ZEN a i a a a a i i a a i i i K 108 
TIKRAS DRAUGAS „„Lpekekinkduounėnenk anas esa as ae e ak a e 109 
Ba SIA 2 ss a as a i a a a a k a B 109 
VISO DBS LAS is a ra d a a i A a a 110 
PABAIGOS- ŽODIS asian ara ara 113 


119 


Albisetti, Valerio 
Al-32 Būti draugais ar turėti draugų?: būdas pažinti save ir 
kitus / Valerio Albisetti. - Vilnius: Katalikų pasaulis, 2002. - 
120 p. - (Psichologija 17 asmenybė) 
ISBN 9986-04-177-5 
Būti draugais nėra taip paprasta, kaip gali atrodyti. Įvairūs 
psichologiniai sunkumai griauna žmonių santykius. 
Knygoje rašoma apie būtinybę gerai pažinti save ir kitus, suvokti 
tikrąją draugystės prigimtį. 
UDK 159. 92 


Valerio Albisetti 
BUTI DRAUGAIS AR TURĖTI DRAUGŲ? 


Redaktorė Inga Pilipaitė 
Viršelio dailininkas Kunotas Vildžiūnas 
2002 01 11. Tiražas 3000 egz. Užsakymas 12. 
Leidykla „Katalikų pasaulis", Dominikonų g. 6, LT-2001 Vilnius. 


Spausdino UAB „Adomo Jakšto spaustuvė", Girelės g. 22, 
LT-4230 Kaišiadorys. 


KITOS SIOS SERIJOS KNYGOS: 


V. ALBISETTI 
Santuokinės Meilės terapija 


E. KŪBLER-ROSS 
Apie Mirtį Ir Mirimą 

G. COLOMBERO 

Vidinio išgijimo kelias 


J. MONBOURGUETTE 
Menas atleisti 


Draugauti gali atrodyti visą 
paprasta: pakanka, kad sutapt 
charakteriai, sietų bendri intere 
sai... Tačiau kartais, regis, tvirta 
ryšys ima ir nutrūksta dėl to, ka 
save pervertiname, negerbiamą 
kito asmens, santykiai suyra dė| 
įvairių psichologinių sunkumų 

B kai gal net nesąmoningai 
sužeidžiame kitą. „Būti draugais, - 
rašo V. Albisetti, - tai priimti kitą 
kaip unikalų ir nepakartojamą, 
„pripažinti jo savarankiškumą, ir 
skirtingumą“. Tačiau Kad tai 
pavyktų, kad sugebėtume darniai 
bendrauti, pirmiausia turime 
Zerai pažinti savo pačių prigimties 
| Bavitumą. Tie, kurie tikisi, kad 
| draugystė išvaduos iš vidinių 
skaudulių ir sunkumų, tikrai | 
nusivils. „Būti draugais, - toliau 
1 kalba V. Albisetti, - ne jausminė 
būsena, bet sąmoningas gyvenimo 
„pasirinkimas. Pasirinkimas grįsti 
savo egzistenciją tikru 
atvirumu kitiems“. 


"Valerio Albisetti - vienas iš 
garsiausių šiuolaikinės 
psichoanalizės atstovų. Kilęs iš 
Šveicarijos. Personalistinės 
psichoterapijos pradininkas. 
Veda konierencijas ir seminarus 
„įvairiose Europos ir Amerikos 
šalyse. Dėsto bendravimo 

ir pastoracinę psichologiją. 

Yra daugybės populiarių 
knygų autorius. 


Ai 
2 


